Κολλημένοι με το Facebook: ο μεγάλος, ανομολόγητος εθισμός | Const4ntino's Free Zone\n← Πάτερ ημών\nΔεν γίνεται να σβήσει η Ελλάδα →\nPosted on 22/08/2017 by Const4ntinos\nΚάθε πρωί που ξυπνάω, πριν ακόμα πλυθώ ή πιω καφέ, το πρώτο πράγμα που κάνω είναι να πιάσω το κινητό από το κομοδίνο, να μπω στο facebook, να κάνω ένα γρήγορο σκρολάρισμα στην αρχική μου σελίδα και να τσεκάρω τις ειδοποιήσεις μου. Μοιράζω τα πρώτα like στο αφεντικό μου, στους κολλητούς και σε μερικούς άσχετους, χωρίς να πολυκοιτάω τι γράφουν. Μου έκαναν χθες και τους το οφείλω. Θα μου το ανταποδώσουν μέσα στην ημέρα. Tα μηνύματα στο inbox τα αφήνω γι’ αργότερα. Ετοιμάζω καφέ, ντύνομαι και αν εμφανιστεί κανένα αδέσποτο γατάκι στο μπαλκόνι μου, κάνω το πρώτο post της ημέρας. Μια φωτό, δύο φίλτρα, ένα «καλημέρα» και δυο-τρία θαυμαστικά, τα πρώτα 10-15 like φτάνουν εγγυημένα μέσα σε λίγα λεπτά. Αύριο θα πρέπει να σκεφτώ κάτι διαφορετικό. Ή και όχι.\nΣτο μετρό, ο ηλεκτρικός πίνακας ανακοινώσεων γράφει πως ο επόμενος συρμός φτάνει σε 5′. Προλαβαίνω για ένα ακόμα γρήγορο σκρολάρισμα. Την πιο ωραία φωτογραφία της ημέρας την έχει ανεβάσει αυτός ο παλιός μου συμμαθητής, ο Γιώργος. Είμαστε φίλοι στο fb από το 2008. Like δεν πρόκειται να πάρει, έχει να μου κάνει κάνα δυο χρόνια. Εκείνος ο πρώην της ξαδέρφης μου, ο δικηγόρος, πάλι βρίσκεται σε ντελίριο, σχολιάζοντας με απανωτά post όλη την ειδησεογραφία της ημέρας. Είμαι σίγουρος ότι διαβάζει μόνο τους τίτλους, απλώς για να έχει άποψη. Πέφτω πάνω στο νέο relationship status της κολλητής μου. Γελάσαμε τόσο πολύ προχθές που μου περιέγραφε ότι την ώρα που χώριζε τον δικό της, αυτός είχε γίνει τόσο έξαλλος, που το πρώτο πράγμα που έκανε ήταν να τη διαγράψει από φίλη. Αναρωτιέμαι αν εμένα με έχει κρατήσει. Ήρθε η ώρα να απαντήσω στα μηνύματα του inbox. Μερικοί φίλοι, κάτι ανούσια φλερτ και, φυσικά, εκείνος ο ενοχλητικός τύπος που θεωρεί ότι μπορεί να μου μιλάει εξοπλισμένος με όλη την οικειότητα του κόσμου, χωρίς να με έχει γνωρίσει από κοντά. Θα δω τι θέλει offline, ώστε να μη φανεί αυτό το «διαβάστηκε» από κάτω.\nΠαραγγέλνω δεύτερο καφέ από το μπαρ που βρίσκεται κάτω από τη δουλειά. Check-in δεν θα κάνω σήμερα. Το αμέσως προηγούμενο ήταν σε εκείνη την κουλτουριάρικη παράσταση προχθές. Θα είναι λίγο σαν να πέφτω επίπεδο. Άσε που έγραψα την προηγούμενη εβδομάδα εκείνο το «Απαραίτητη δόση καφεΐνης για να ξεκινήσει καλά η μέρα«. Φτάνει για κανένα μήνα. Δεν θέλω να απογοητεύω το κοινό μου ανεβάζοντας τα ίδια και τα ίδια posts. Καλός ο αυθορμητισμός, αλλά χρειάζεται και κάποιου είδους σκηνοθεσία.\nΣτο μεσημεριανό διάλειμμα κάθομαι να φάω την οργανική σαλάτα με φακές που έφτιαξα το προηγούμενο βράδυ στο σπίτι. Δεν είναι πολύ γευστική, αλλά δεν πειράζει. Η φωτογραφία δεν τρώγεται. Την ανεβάζω στο instagram με ταυτόχρονη κοινοποίηση στο facebook και hashtags #delicious #kitchen #masterchef. Το feedback θα είναι θετικό. Ίσως μου κάνει like και εκείνο το πρόσωπο που γνώρισα το Σάββατο – της ζήτησα αμέσως να γίνουμε φίλοι στο fb, αλλά από εκείνη την ημέρα δεν έχουμε το παραμικρό interaction. Μετά τη δουλειά θα βγω με μια πρώην συνάδελφο. Φλερτάρουμε εδώ και μήνες online. Απ’ ό,τι θυμάμαι, δεν μου άρεσε πολύ, αλλά οι φωτογραφίες του προφίλ της με έχουν μπερδέψει. Άσε που παίρνουν πάνω από 200 like κι έχουν πολλά σχόλια από άντρες. Πού ξέρεις; Mπορεί και να έχει αλλάξει.\nΣτον δρόμο για το ραντεβού συναντώ τον Nic Tat. Είμαστε καλοί φίλοι στο fb, σχολιάζουμε, κάνουμε like ο ένας στον άλλο. Δυστυχώς, δεν μπορούσα να θυμηθώ με τίποτα πώς είναι το κανονικό του όνομα. Τον αποκάλεσα Nic Tat και τελειώσαμε. Ας το έβαζε ολόκληρο. Α! Είχα δίκιο για την κοπέλα. Είναι ακριβώς όπως τη θυμόμουν. Άσε που μου είπε ότι παραείμαι λιγομίλητος και δεν το περίμενε. Και όταν τη ρώτησα γιατί, μου είπε εξαιτίας αυτών που ανεβάζω στο fb. Καλύτερα που δεν τα βρήκαμε. Δεν θα ταιριάζαμε. Δεν ακούει τζαζ, δεν της αρέσουν οι ταινίες του Πολ Τόμας Άντερσον, βαριέται τα βιβλία του Μουρακάμι. Kι όταν τη ρώτησα γιατί ανεβάζει αυτά τα posts στον τοίχο της, μου απάντησε αφοπλιστικά ότι την κάνουν να δείχνει πιο «ψαγμένη«. Αναρωτιέμαι πόσες σχέσεις που γίνονται μέσα από το facebook κρατάνε και αντέχουν στην πραγματικότητα.\nΣυνειδητοποιώ πως έχω ξεχάσει να τηλεφωνήσω για να κλείσω ένα σημαντικό επαγγελματικό ραντεβού για μεθαύριο. «Είναι περασμένες 12, κάτσε να του στείλω inbox να το δει το πρωί» σκέφτομαι. Ανεβάζω το αγαπημένο μου τραγούδι και μία «καληνύχτα όμορφα κορίτσια και αγόρια«. Το είχα ανεβάσει και προχθές, αλλά δεν πειράζει. Είχε πάει καλά. Το βάζω στο αθόρυβο, λέγοντας δυνατά «αύριο πάλι«. Βγαίνοντας από το μπάνιο, κάθομαι στο κρεβάτι και ακούω κάτι περίεργους θορύβους στο μπαλκόνι. Έχω τρομάξει λίγο, μήπως κάποιος προσπαθεί να σκαρφαλώσει; Αντί να βγω να δω τι γίνεται, ανοίγω το facebook και γράφω ένα σχετικό post. Θυμάμαι τότε που είχα κάψει το φαγητό και είχα γράψει ένα τέλειο αυτοσαρκαστικό status μαζί με τη φωτό με το κατάμαυρο τηγάνι. Σφαίρα είχε πάει! Το τραγούδι με την καληνύχτα είχε πάρει μόλις 4 like. Δεν πειράζει, τα Χριστούγεννα θα πάω στο Λονδίνο και ο τοίχος μου θα πάρει φωτιά. Εκεί, τουλάχιστον, θα έχω παντού 4G, όχι σαν το καλοκαίρι στην Ανάφη, που δεν έπιανα πουθενά σήμα και κόντεψε να μου στρίψει.\nΤο παραπάνω κείμενο είναι μια «σκηνοθετημένη» συρραφή από ιστορίες φίλων και γνωστών, όταν τους ζητήσαμε να μας αφηγηθούν ένα τυπικό 24ωρο στα social media, και πιο συγκεκριμένα στο facebook. Αυτό είναι ένα μάλλον τυπικό δείγμα χρήστη του facebook και των social media, που συγκεντρώνει επάνω του χαρακτηριστικά και συμπεριφορές τα οποία μπορούν όλοι να διακρίνουν και να αναγνωρίσουν στον εαυτό τους και στους ανθρώπους του κοντινού τους περιβάλλοντος. Όμως, πόσο απέχει μια τέτοια καθημερινή πολύωρη ενασχόληση με τα social media από το να θεωρηθεί εθισμός; Η Στέλλα Χρηστίδη, ψυχίατρος και επιστημονική υπεύθυνη στο τμήμα προβληματικής χρήσης του διαδικτύου της δημόσιας μονάδας απεξάρτησης 18ΑΝΩ του Ψυχιατρικού Νοσοκομείου Αττικής, εστιάζει στο είδος της χρήσης και όχι στην ποσότητα του χρόνου που ξοδεύει κάποιος στο Διαδίκτυο και στα social media: «Οι εφαρμογές διαδικτυακού εθισμού μπορεί να είναι, εκτός από τα social media, τα παιχνίδια ρόλων, ο ηλεκτρονικός τζόγος και η ηλεκτρονική πορνογραφία. Ακόμα και στο κατέβασμα πληροφοριών μπορεί να εθιστεί κάποιος. Ουσιαστικά, δεν μας ενδιαφέρει ιδιαίτερα η ποσότητα χρόνου που σπαταλάει κάποιος σε αυτές τις δραστηριότητες – εκτός αν ασχολείται όλο το εικοσιτετράωρο. Δεν μπορούμε να ορίσουμε αν οι 3 ή οι 5 ώρες είναι πολλές. Είναι θέμα ποιότητας. Αφορά το κατά πόσο η χρήση που κάνει κάποιος έχει αντίκτυπο στην καθημερινότητά του, δηλαδή αν τον εμποδίζει να προχωρήσει σε τομείς όπως οι σπουδές, η κοινωνική ζωή, η ανάπτυξη προσωπικών σχέσεων κ.ά. Τον εμποδίζει πρώτα απ’ όλα γιατί είναι συνεχώς προσκολλημένος εκεί. Το μυαλό του, η ζωή του είναι χωμένη μέσα σε όλη αυτή την ενασχόληση. Βρίσκει ευχαρίστηση σε αυτό, τουλάχιστον στην αρχή. Μέσα από αυτό προσπαθεί να καταπραΰνει άγχη, να ξεπεράσει προσωπικές δυσκολίες ή απορρίψεις. Παιδιά που έρχονται στο τμήμα μας μπορεί να έχουν προβλήματα κατάθλιψης, φοβίες, να έχουν υποστεί σχολικό εκφοβισμό ήδη από την παιδική ηλικία και η μοναδική τους διέξοδος να είναι το Διαδίκτυο, οπότε να βρίσκονται συνέχεια εκεί. Η άμεση συνέπεια που βλέπουμε στην ενήλικη ζωή τους είναι να μην μπορούν να προχωρήσουν στις πανεπιστημιακές τους σπουδές«.\nΟι εμπειρίες της κ. Χρηστίδη αφορούν κυρίως τις υπόλοιπες εφαρμογές διαδικτυακού εθισμού (παιχνίδια ρόλων, υπέρμετρη χρήση Διαδικτύου) και λιγότερο αυτές της υπερβολικής χρήσης του facebook και των social media γενικότερα. Το φαινόμενο είναι πολύ καινούργιο και παρά τις διάφορες έρευνες που έχουν δημοσιευτεί στα ΜΜΕ [θυμηθείτε το περίφημο τεύχος-αφιέρωμα του περιοδικού «Time» στη γενιά του εγώ («Millennials: The Me Me Me Generation«), τις στατιστικές έρευνες των «Financial Times» και του «Guardian» κ.ά.], η σχετική βιβλιογραφία, ειδικά στην ψυχιατρική κοινότητα, είναι περιορισμένη, λέει η κ. Χρηστίδη. Παρ’ όλα αυτά, επιχειρήσαμε να συζητήσουμε μαζί της για την περίφημη αυτή γενιά των νεαρών νάρκισσων και πώς μπορεί να περιοριστεί το φαινόμενο αυτό. Η απάντησή της ξεκάθαρη: «Να περιοριστεί, μάλλον δύσκολο. Nα αυξηθεί φαίνεται πιο εύκολο. Τα social media μας αφορούν όλους. Ο καθένας αναζητά εκεί αυτό που θέλει. Επικοινωνία, φλερτ, σεξ, σχέσεις, προβολή καριέρας. Έχει αποδειχθεί η σχέση των social media με τον ναρκισσισμό. Ζούμε μέσα από τα like και τα dislike, επηρεάζεται η συμπεριφορά μας και η διάθεσή μας, κρίνουμε ακόμα και τους φίλους μας μέσα από αυτό. Έχουν αλλάξει λοιπόν οι κοινωνικές σχέσεις, ο τρόπος που επικοινωνούμε, που αλληλεπιδρούμε. Η εκτίμησή μου είναι ότι δεν θα υπάρξει βελτίωση«. Πρόκειται, λοιπόν, για σημείο των καιρών; «Ήταν σημείο των καιρών και ουσιαστικά βρήκε εφαρμογή. Είχαμε αρχίσει να αποξενωνόμαστε και τα social media βρήκαν πρόσφορο έδαφος. Για να περιοριστεί, πρέπει πρώτα να το συνειδητοποιήσουμε, να αλλάξει ο καθένας από εμάς. Δεν μπορούμε να περιμένουμε πρώτα να αλλάξουν οι άλλοι. Ωστόσο, σε καμιά περίπτωση δεν πρέπει να δαιμονοποιούμε το Διαδίκτυο. Αλλά το θέμα της εξάρτησης από αυτό δεν έχει οριστεί ακόμα πλήρως ψυχιατρικά, δεν έχει ακόμα ενταχθεί σε κάποια κατηγορία. Ακόμα και στο τελευταίο εγχειρίδιο της Αμερικανικής Ψυχιατρικής Εταιρείας έχει ενταχθεί ως μία διαταραχή που χρειάζεται περαιτέρω διερεύνηση. Από τη δική μου εμπειρία, λοιπόν, δεν είναι το πρόβλημα το Διαδίκτυο αλλά το πρόσωπο του προβλήματος. Από κάτω υπάρχουν πολλές δυσκολίες και δυσλειτουργίες. Εμείς πάνω σε αυτές δουλεύουμε, δεν κλείνουμε τον υπολογιστή«.\nΜπορούμε να δουλεύουμε και παράλληλα να έχουμε ανοιχτό στο διπλανό παράθυρο το facebook όλη την ημέρα. H δεύτερη και πιο σημαντική διαφορά αφορά ακριβώς αυτήν τη μαζική χρήση των social media. Ένας σχετικός εθισμός μπορεί να γίνει πιο εύκολα αποδεκτός όταν τον συναντάς και στους γύρω σου (π.χ. κάποιον φίλο σου που είναι «κολλημένος» με το facebook μπορείς να τον «πειράξεις», να τον «κοροϊδέψεις», αλλά δεν θα θεωρήσεις ότι είναι δυσλειτουργικός ή ότι χρειάζεται βοήθεια). Όπως πολύ σωστά έκανε τον παραλληλισμό ο Ν. στην κουβέντα μας, «όλοι πίνουν μερικά ποτηράκια κρασί, αλλά δεν είναι αλκοολικοί«.\nΕθισμένοι μπορεί να μην είμαστε, κάποιο ουσιαστικό πρόβλημα στον περίγυρό μας μπορεί να μη μας δημιουργεί η ενασχόληση με το facebook και τα λοιπά social media, αλλά οφείλουμε να αναρωτηθούμε τι ψάχνουμε, τι θέλουμε να καταφέρουμε. Τι είναι αυτό που περιμένουμε κάθε πρωί που ανοίγουμε το facebook και κάθε βράδυ λίγο πριν το κλείσουμε; Τι μας προκαλεί η διαρκής ενασχόληση με τα social media; Μας κάνει νάρκισσους; Επιδειξιομανείς; Εριστικούς; Αγχώδεις ή απλώς ανθρώπους της εποχής μας; Νιώθουμε ζωντανοί, αποδεκτοί, αρεστοί, ερωτεύσιμοι φορώντας τα παπούτσια του εικονικού μας εαυτού και παίρνοντας μέρος στη μεγάλη αυτή ιντερνετική παρέα που έχουμε δημιουργήσει ή καταλήγουμε απλώς να υπερεκτιμούμε τις δυνατότητες και την αξία μας, ξοδεύοντας δημιουργικό χρόνο και φαιά ουσία για το τίποτα, επιδιδόμενοι σ’ ένα αδιάκοπο scroll down-refresh, όπως ο ίδιος ο Ζάκερμπεργκ στην τελική σκηνή της ταινίας The Social Network; Αυτά είναι τα ερωτήματα που καλούμαστε να απαντήσουμε και το δύσκολο είναι πως για μία ακόμη φορά θα πρέπει να το κάνουμε μόνοι μας.\nΑπό τον ΑΛΕΞΑΝΔΡΟ ΔΙΑΚΟΣΑΒΒΑ και τον ΒΑΣΙΛΗ ΚΑΨΑΣΚΗ\nThis entry was posted in Life, Social Networks and tagged Αναδημοσιεύσεις, Διαδίκτυο, Διεθνή, Κοινωνικά Δίκτυα. Bookmark the permalink.


7543 Δημοσιεύσεις • Σελίδα 237 από 503 • 1 ... 234, 235, 236, 237, 238, 239, 240 ... 503\nαπό Napoli4 » Δευτ 20 Ιαν 2020, 22:39\nicue έγραψε: Αδιαφορα πρεπει να μας ειναι ολα αυτα. Ουτε θα χαναμε τον πρωταθλημα απο τον νανο, ουτε προκειται να φερουν καποιον που θα το παρει μονος του.\nΜεταγραφη ξέπλυμα κατα τ'αλλα. Πολυ περιεργο αν παρει και τον Ολιβειρα η Γουλβς. Ετσι αγοράζονται τα ματς νομιμα και ωραια.\nαπό Argaliad » Δευτ 20 Ιαν 2020, 22:45\nΕξωτερική εξυπηρέτηση Μαρινάκη σε καβουρα. Εδώ που έχουμε φτάσει άνετα θα το πιστευα όλα τα περιμένω απο τους αιπειστομωνες . Εδώ στην Ευρώπη φέτος τα πάντα κύλησαν βολικά για την ΕΟ από κληρώσεις μέχρι διαιτησίες και εμείς μια ζωη ακόμα και σαν πρωταθλητές να πέφτουμε με μεγαθήρια και σφάξιμο.\nαπό GiorgosAtha » Δευτ 20 Ιαν 2020, 23:01\nΕίπαμε... μεταγραφή ξέπλυμα. Θα φάει ο Μέντεζ καλά. Και τα πρόβατα ακόμα καλύτερα.\nΟ Χααλαντ αγοράστηκε 20 εκ. και η κοντή 23 εκ.\nαπό Demir » Δευτ 20 Ιαν 2020, 23:46\nεδω ο κιντερο θα παει αγιαξ με 15...\nαπό Argaliad » Τρί 21 Ιαν 2020, 01:50\nΈνας Κιντερο θα ήταν όνειρο στον ΠΑΟΚ\nαπό icue » Τρί 21 Ιαν 2020, 11:52\nΔιαβαζω οτι η Γουλβς θελει και τον Ολιβειρα της ΑΕΚ που εχει ρητρα 6,5 χαρτια αλλα δινει μονο 4,5 Δηλαδη για τον Ποντενσε η ιδια ομαδα εδωσε 28 αλλα τους λειπουν τα 2 για την ρητρα.\nαπό Mitsospaoki4 » Τρί 21 Ιαν 2020, 12:22\nΚαλά αν δεν το πάρουν και φέτος οι γαύροι το καλοκαίρι προβλέπεται το παλιό καλό ξυλωμα..\nΘα αρχίσει η κατάρευση τους..\nαπό Tolaros » Τρί 21 Ιαν 2020, 12:24\nαπό ΑποστόληςΑ » Τρί 21 Ιαν 2020, 13:24\nΕκτός αποστολής ο Ποντένσε για το Ηράκλειο.\nαπό john4serres » Τρί 21 Ιαν 2020, 14:35\nΚαι ο Φορτούνης εκτός.\nΜπορεί ο οφη, αρκεί να μην μαλακιστεί αμυντικά.\nαπό gika » Τρί 21 Ιαν 2020, 14:55\nΕίτε είναι μανατζερίστικη δουλειά, είτε πραγματικότητα, ο χοντρός με τέτοια κόλπα δεν θα έχει ποτέ προβλήματα FFP ή και ρευστότητας ενώ φτιάχνει όνομα στην αγορά και δεν θα αργήσει η μέρα που όντως θα πουλήσει ακριβά. Επιπλέον είναι και το επικοινωνιακό.\nΟ Ποντένσε είναι πολύ καλός παίκτης και θα τον αντάλλαζα με Λημνιό και Ζαμπά πακέτο. Έναν τέτοιο θέλουμε εκεί δεξιά να δημιουργεί ρήγματα εφ' όσον ο Μάτος δεν ανεβαίνει. 23 δεν αξίζει με την καμία. Όπως δεν αξίζει 10 ο Λημνιός και 15 ο Ζαμπά.\nΚακό νέο όπως και να έχει.\nαπό Magpies4 » Τρί 21 Ιαν 2020, 15:06\nΠαίδες ο ΟΦΗ δεν χάνει αύριο. Το θέμα είναι εμείς να περάσουμε από Λαμία.\nαπό Maximus » Τρί 21 Ιαν 2020, 15:19\nΗ χτεσινή ανακοίνωση του γαυρου ήταν μια μικρή προετοιμασία για αυτό που θα ακολουθήσει, όταν σε 10 μέρες θα είμαστε στο +4...\nαπό ΑποστόληςΑ » Τρί 21 Ιαν 2020, 15:22\nΓιατί δεν χάνει ο ΟΦΗ;\nΓιατί δηλαδή ο Αστέρας άρπαξε 5άρα και η Λαμία 4άρα;\nΕίσαστε σίγουροι ότι ο ΟΦΗ θα το παλέψει;\nΕγώ δεν γνωρίζω αν θα το παλέψει, αλλά έχω τις αμφιβολίες μου, όπως αμφιβολίες έχω και για τον αγώνα με την ΑΕΧ.\nαπό obanebane » Τρί 21 Ιαν 2020, 15:28\nΟ ΟΦΗ είναι πολύ πεσμένος σε σχέση με πριν ένα δίμηνο, ίσως το διπλό στην νέα Σμύρνη να τους ανεβασει ψυχολογικά.\nΠαιχτικα καθαρά, σίγουρα στην έδρα του έχει τύχη ακόμα και να κερδίσει τον γαύρο, το έκανε και πέρυσι με χειρότερη ομάδα από αυτή που έχει φέτος.


Μία φοβία που τη διαδέχτηκε μια φιλία!\nΔύο φίλοι, χμμ… λιγάκι διαφορετικοί μα καθόλου σκιαχτικοί!\nΗ ιστορία του Ορίωνα θα βοηθήσει κάθε μικρό παιδάκι να διαχειριστεί τη φοβία που του προκαλεί το σκοτάδι.\nΟ μικρός μας φίλος φοβάται αν όχι τα πάντα, σχεδόν τα πάντα! Μα ένα πράγμα τον κάνει να τρέμει από το φόβο του: το σκοτάδι! Η ώρα του ύπνου ήταν τόσο δύσκολη για το φιλαράκο μας μέχρι που τον επισκέφτηκε το ίδιο το .. Σκοτάδι, ένα πλάσμα που καθόλου δεν έμοιαζε τρομακτικό, φτιαγμένο από αστέρια και αστερισμούς, σύννεφα και αστερόσκονη γεμάτο καλοσύνη και κατανόηση, για να τον βοηθήσει να διαλύσει κ τον παραμικρό του φόβο!\nΟρίωνας και Σκοτάδι, μαζί θα ανακαλύψουν τί είναι όλοι αυτοί οι τρομακτικοί ήχοι της νύχτας, ποιος κρύβεται μέσα στη ντουλάπα, και τί κάνει τέλος πάντων «ουααα» μέσα στο μαύρο σκοτάδι; Ο μικρός ήρωας του βιβλίου, δεν θα αργήσει να καταλάβει ότι δεν έχει να φοβηθεί και τίποτα σπουδαίο!\nΜέσα από τις περιπέτειες τους, δημιουργείται τελικά μία φιλία ανεπανάληπτη, γεμάτη αγάπη!\nΤόσο, που ο Ορίωνας δεν θέλει πια να ξημερώσει γιατί η νύχτα είναι τόσο συναρπαστική!\nΜια γλυκιά περιπέτεια σε ένα υπέροχο εικονογραφημένα παραμύθι, όπου η Emma Yarlett έχει αποδώσει τόσο γλυκά το Σκοτάδι, ώστε εάν αντιμετωπίζεις και εσύ τις φοβίες του μικρού παιδιού σου για τη νύχτα, θα μπορεί να συγκρατήσει αυτή τη γλυκιά μορφή στο νου του. Από τα βιβλία, που δίνουν τροφή για συζήτηση με τα μικρά μας και βοηθάνε τρυφερά να ξεπεραστούν οι φοβίες τους.\nΠερισσότερα για τη συγγραφέα και εικονογράφο θα βρείς εδώ\nΤο βιβλίο κυκλοφορεί από τις εκδόσεις Ψυχογιός και το βρίσκεις εδώ\nΠροτεινόμενες ηλικίες 3+\nΑναρτήθηκε: ΔΙΑΒΑΖΟΥΜΕ | Χαρακτηρίστηκε: φοβίες, Εικονογραφημένο παραμύθι


Δίνει αυξήσεις για να σταματήσουν οι αυτοκτονίες - Ειδήσεις Newsit.gr\nNewsit / Κόσμος / Δίνει αυξήσεις για να σταματήσουν οι αυτοκτονίες\nΔημοσιεύθηκε: 28.05.2010 | 07:50\nΜε αυξήσεις μισθών των υπαλλήλων γίνεται προσπάθεια να σταματήσουν οι αυτοκτονίες στη μονάδα παραγωγής Foxconn, στη νότια Κίνα\nΗ ταϊβανέζικη εταιρία «Hon Hai» μελετά τη δυνατότητα αύξησης των αποδοχών των υπαλλήλων της στην εταιρία «Foxconn» στην Κίνα, κατά περίπου 20%, μετά τις αυτοκτονίες εργαζομένων σε παραγωγικές μονάδες.\nΤουλάχιστον 10 εργαζόμενοι στην Foxconn, που κατασκευάζει το iPhone της Apple, έχουν αυτοκτονήσει από την αρχή του χρόνου, ενώ χθες έγινε και μία απόπειρα αυτοκτονίας, σύμφωνα με το πρακτορείο «Νέα Κίνα».\nΟ εκπρόσωπος της «Hon Hai», Έντμουντ Ντινγκ δήλωσε ότι η αύξηση αποδοχών των υπαλλήλων της εταιρίας στην Κίνα σχεδιάζεται εδώ και καιρό. Δεν διευκρίνισε πάντως πότε θα γίνει η αύξηση των αποδοχών.\nΟι αυτοκτονίες εργαζομένων έχουν φέρει στο προσκήνιο το θέμα των εργασιακών πρακτικών της Foxconn, που μεταξύ των πελατών της είναι εταιρίες – κολοσσοί της υψηλής τεχνολογίας, όπως η Dell, η Hewlett Packard και η Sony Ericsson.\nΗ Apple και άλλοι πελάτες της ταϊβανέζικης εταιρίας ανακοίνωσαν ότι ερευνούν τις συνθήκες εργασίας στη Foxconn, που απασχολεί περίπου 420.000 υπαλλήλους στο Σεντζέν και έχει δεχθεί επικρίσεις για τις πρακτικές που ακολουθεί έναντι των εργαζομένων.\nΗ εφημερίδα του Χονγκ Κονγκ South China Morning Post γράφει σήμερα ότι τα Μέσα Ενημέρωσης στην Κίνα έχουν λάβει εντολές να χαμηλώσουν τους τόνους σχετικά με την υπόθεση της Foxconn. Ορισμένες εφημερίδες και ιστοσελίδες ανέφεραν ότι οι κινεζικές αρχές τους ζήτησαν να ανακαλέσουν τους ρεπόρτερ από το Σεντζέν και να χρησιμοποιούν την επίσημη πληροφόρηση από το πρακτορείο ειδήσεων «Νέα Κίνα».\nΧθες η εταιρεία κάλεσε τους εργαζόμενους να υπογράψουν χαρτί ότι θα συνεχίζουν να δουλεύουν χωρίς όμως να αυτοκτονήσουν. Πρόκειται για μια πρωτοφανή κίνηση από εταιρεία που έχει προκαλέσει οργή στην Κίνα.


Delmonico's Steakhouse, Independence - Κριτικές εστιατορίων - TripAdvisor\nDelmonico's Steakhouse: Εστιατόρια στην περιοχή\nΝο 3 από 40 Εστιατόρια - Independence}\nΤο εστιατόριο Delmonico's Steakhouse δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΤο Delmonico εξακολουθεί να παρέχει εξαιρετικό φαγητό και υπέροχη εξυπηρέτηση\nΜία από τις καλύτερες εμπειρίες που είχα ποτέ!!\nΟ Jeff Strenger\nΘαυμάσιο Happy Hour μενού\nΤο καλύτερο κοτόπουλο Marsala ποτέ!!\nΚαλή ατμόσφαιρα, το ποιοτικό φαγητό και εξυπηρέτηση ... για ένα ευχάριστο βράδυ\nΛάβετε γρήγορα απαντήσεις από το προσωπικό του Delmonico's Steakhouse και από προηγούμενους επισκέπτες.\nΔιεύθυνση: 6001 Quarry Ln, Independence, OH 44131-2201\nΑριθμός τηλεφώνου: +1 216-573-1991


Συντάκτης i-TECH4u.gr Δημοσιεύθηκε Τετάρτη, 11 Σεπτεμβρίου 2013 Κατηγορία Bonus Time\nΧωρίς να ξοδέψεις ούτε ένα ευρώ.\nΟ νέος διαγωνισμός του i-TECH4u σου δίνει την ευκαιρία να κάνεις δικό σου ένα tablet Google Nexus 7 32GB, χωρίς να ξοδέψεις ούτε ένα ευρώ!\nΜπορεί η Google να παρουσίασε πρόσφατα τον διάδοχό του, όμως το πρώτης γενιάς Nexus 7 που δημιουργήθηκε σε συνεργασία με την Asus παραμένει ένα απ’ τα καλύτερα tablets της κατηγορίας του. Με αποθηκευτικό χώρο 32GB, τετραπύρηνο επεξεργαστή Tegra 3 και την πιο πρόσφατη έκδοση του Android, ικανοποιεί ακόμα και τους απαιτητικούς χρήστες.\nΓια να εξασφαλίσεις κι εσύ συμμετοχή στην κλήρωση:\nΤο μόνο που χρειάζεται να κάνεις, είναι να ακολουθήσεις το i-TECH4u στην πλατφόρμα Issuu (www.issuu.com/i-TECH4u). Η δωρεάν εγγραφή σου στο Issuu μπορεί να γίνει είτε χρησιμοποιώντας τον λογαριασμό σου στο Facebook, είτε δημιουργώντας έναν ανεξάρτητο λογαριασμό. Έτσι, πέρα απ’ τον διαγωνισμό, θα μπορείς να διαβάζεις πρώτος κάθε νέο τεύχος του i-TECH4u, στην ηλεκτρονική του έκδοση.\nΟ διαγωνισμός θα ολοκληρωθεί την Τρίτη, 1 Οκτωβρίου 2013, στις 12 το μεσημέρι. Καλή επιτυχία!\nΩς διάρκεια διεξαγωγής του διαγωνισμού ορίζεται το χρονικό διάστημα από 11 Σεπτεμβρίου έως 1 Οκτωβρίου 2013, στις 12:00 το μεσημέρι.\nΟ νικητής θα αναδειχθεί μέσω ηλεκτρονικής κλήρωσης, την 1η Οκτωβρίου 2013.\nΟ μεγάλος τυχερός κερδίζει ένα tablet Google Nexus 7 32 GB πρώτης γενιάς, αξίας €249.\nΣε περίπτωση που ο νικητής δεν επιβεβαιώσει την αποδοχή του δώρου εντός πέντε (5) ημερών από την ανακοίνωση των αποτελεσμάτων, το i-TECH4u δικαιούται να προσφέρει το δώρο σε άλλον συμμετέχοντα στον διαγωνισμό που θα αναδειχθεί μέσω νέας κλήρωσης.\nΣτην κλήρωση συμμετέχουν όλοι όσοι ακολουθούν το i-TECH4u στο Issuu, με την εξαίρεση φυσικά των εργαζόμενων στο i-TECH4u.\nΠερισσότερα σε αυτή την κατηγορία: « Ο νικητής του διαγωνισμού HTC\tΚέρδισε 10 Avira Antivirus Suite »


«Ελεύθεροι οι Ελληνες στρατιωτικοί αν το 3ο κινητό τους βρεθεί καθαρό » - Ειδήσεις - νέα - Το Βήμα Online\n«Ελεύθεροι οι Ελληνες στρατιωτικοί αν το 3ο κινητό τους βρεθεί καθαρό »\nΝέα διάσταση στην υπόθεση των φυλακισμένων ελλήνων στρατιωτικών δίνει η συνέντευξη του δικηγόρου του Τούρκου που συνελήφθη στις Καστανιές γιατί πέρασε σε ελληνικό έδαφος\n4 Μαΐου 2018, 10:31 Ενημερώθηκε: 4 Μαΐου 2018, 10:31\nΝέα διάσταση στην υπόθεση των φυλακισμένων ελλήνων στρατιωτικών δίνει η συνέντευξη του δικηγόρου του Τούρκου που συνελήφθη στις Καστανιές γιατί πέρασε σε ελληνικό έδαφος.\nΜιλώντας στον ΑΝΤ1 ο Χ.Σιραγκεζέν τόνισε ότι η απόφαση της δικαιοσύνης ευχαρίστησε όλους στην Τουρκία.Αιτιολογώντας την είσοδό του στο ελληνικό έδαφος, είπε πως «ήταν οδηγός και δεν ήξερε το τελωνείο, έχει δέντρα, δάσος..».\nΣχετικά με τους δύο Έλληνες που κρατούνται στις φυλακές της Αδριανούπολης, εξήγησε ότι έχουν ερευνηθεί τα προσωπικά τους κινητά, ενώ υπάρχει και ένα τρίτο, το οποίο είναι υπό διερεύνηση.\nΟ ίδιος είπε πως οι Κούκλατζης και Μητρετώδης άργησαν να δώσουν τους κωδικούς για να ανοίξει το τρίτο τηλέφωνο, το οποίο τελικά άνοιξε την περασμένη εβδομάδα.\nΠλέον, αναμένονται οι απαντήσεις από τους ερευνητές, για το περιεχόμενο του κινητού, οι οποίες θα έρθουν την επόμενη εβδομάδα.\n«Πιστεύω ότι αν είναι καθαρό, θα τους αφήσουν», εκτίμησε ο ίδιος, εξηγώντας ότι «δεν υπάρχει άλλη κατηγορία, αν είναι καθαρό το τηλέφωνο, θα τους αφήσουν ελεύθερους».\nΕξήγησε ότι η τουρκική δικονομία δεν έχει διαφορά από την ελληνική, ενώ κληθείς να απαντήσει τι θα γίνει αν ο Ερντογάν θέλει να κρατήσει τους δύο Έλληνες μέχρι τις εκλογές, ξεκαθάρισε ότι η υπόθεσή τους δεν είναι πολιτική, αλλά νομική.


##### Γνωριμίες sites αναζήτηση όνομα – Online dating αναζήτηση όνομα χρήστη, σοβαρές γνωριμίες chat rooms.\nΧρονολογείται ιστοσελίδα cougar τους αρέσει το ραντεβού με μοντέλα, ρολόι κατ γουίλιαμς γνωριμίες μέσω. Γνωριμίες, σχέσεις, μυστικά του dating στην Ελλάδα, αποφυγή. Ενημερώστε την οικογένεια ή τον φίλο σας για το όνομα, τη διεύθυνση.\nΠιστός dating sites ελεύθερη χρονολογώντας χρονολόγηση ikaw από Αριθμέ στη λετονία κριτικές intro γραφείο γνωριμιών.\nΤο καλύτερο σαιτ γνωριμιών στην Διαποιήματα γνωριμιών Κύπρο και όπου ζουν Ελληνες, προσφέρει δωρεάν επικοινωνία. To είναι μια Ελληνική ιστοσελίδα διαδικτυακών γνωριμιών που σκοπό έχει να. Είναι πολύ γνωριμίες sites αναζήτηση όνομα από ένα απλό site γνωριμιών ή ένα site με άρθρα και συμβουλές.\nΠαντρολογήματα γιοχάνεσμπουργκ. Αγόρι κοιτάζοντας dating sites γνωριμίες sites αναζήτηση όνομα. Η κυρίαρχη σκοπιμότητα του προγράμματος ΔΑΣΤΑ είναι η γνωριμία και η απόκτηση.\nΤο διαδίκτυο απλά σας βοηθά να αυξήσετε την ακτίνα αναζήτησης γνωριμίες sites αναζήτηση όνομα σας. Είναι ένας χώρος για να βρείτε ανναζήτηση φίλους πραγματικούς ή. Ο γάμος, χωρίς να βγαίνεις με φιλιά. Είμαστε το ποιο διάσημο site για εχέμυθους συντρόφους μεταξύ παντρεμένων. Γνωριμίες για παντρεμένους και δεσμευμένους.\nVictoria Milan γνωριμίες Κριτικές Θετικά / Αρνητικά / Γνώμες, Βικτωρια Μιλαν, Μάθε τα πάντα για το για online γνωριμίες, sex, flert, date site, dating. Save my name, email, and website in this browser for the next time I comment. Εναλλακτική dating site αυστραλία.\nΓνωριμίες από την Ηράκλειο. Γνωριμίες και chat με άνδρες και γυναίκες από την Ηράκλειο. Δωρεάν online dating sites κατάρ καλύτερο σε. Badoo είναι ο βασιλιάς! να κάνεις chat, βίντεο κλήση, αναζήτηση με βάση την πόλη σου, και όνμοα άλλα! Επιλέγοντας την καλύτερη sitex προφίλ. Γνωριμίες sites αναζήτηση όνομα δωρεάν υπηρεσία της Google μεταφράζει άμεσα λέξεις, φράσεις και ιστοσελίδες μεταξύ Αγγλικών και περισσότερων από 100 άλλων γλωσσών.\nΓυναίκες Ψάχνουν Άντρες - Ερωτικές αγγελίες γνωριμιών απο γυναίκες που ψάχνουν Λίζυ ραντεβού σκάνδαλο για γνωριμία, ραντεβού ή sex στην Ελλάδα.\nΓυναίκα χωρίς όνομα (25/06): Η Λίλιαν παροτρύνει την Κάτια να πει στην Μαρίνα την αλήθεια για να μην έχει πια και λάθος εντυπώσεις ότι. Online Dating Αναζήτηση Όνομα Χρήστη, Κάθε Νιγηρίας Dating Sites. Προστέθηκε την: 11-Feb-2014 Κλικς: 931. About”. ωστόσο όταν μιλάμε για dating site το Badoo είναι ο βασιλιάς! Γνωστό στέκι για τις γνωριμίες του το Dude αποτελεί κανόνα ή γιατί όχι και.\nΓνωριμίες, συνοικέσια. Online dating sites. Χρήστη Αναζήτηση Για Dating Sites, Γνωρίζοντας Χρονολογείται Unplugged. Besitos καρλσρούη ταχύτητα χρονολόγηση τι dating sites αρέσει πολύ. ORG Domains . Ηλεκτρονικό Εμπόριο - E-Commerce . Kota kinabalu γάντζο θηλυκό dating coach. Dating αναζήτηση όνομα χρήστη, περιπέτεια dating sites.\nΓραφείο γνωριμιών συρανό ep 16 gooddrama το league online dating απόσπασμα γενικό προφίλ βιο. Δημ. αναζητήσεις. Ελληνικο-τσατ Ώριμες-κυρίες-ψάχνουν Θεσσαλονίκη Greece-dates-gr Γυναίκες-για-γνωριμία Gnorimies-me-ginekes Γνωριμίες-γυναικών. Πάνω από 455 εκ. χρήστες ψάχνουν την αγάπη στο Badoo! Φλέρταρε. Ερωτεύσου, Αγάπησε!», είναι το logo που θα δεις στο site του.\nΓυναίκες Ψάχνουν Γυναίκες - Ερωτικές λεσβιακές αγγελίες γνωριμιών, γυναίκες που ψάχνουν για γυναίκες λεσβίες φίλες και έρωτα ή σεξ στην Ελλάδα. Υπάρχει η δυνατότητα να βρεις γνωστούς σου (και να τους σταλεί έτσι η πρόσκληση να γίνουν μέλη) και να κάνεις αναζήτηση βάσει φύλου. Βρείτε ερωτικές αγγελίες γνωριμιών απο άντρες που ψάχνουν άντρες για φιλία ή sex. Το είναι ένα σαιτ για σχέσεις αγάπης,γνωριμίες, σχέσεις και δωρεάν. Χρήστη Αναζήτηση Dating Sites Δωρεάν.\nγνωριμίες sites αναζήτηση όνομα7\nΔωρεάν ιστοσελίδες γνωριμιών - Υπάρχει λόγος όταν μια σχέση φτάνει στο τέλος της. Το Καλύτερο Site Γνωριμιών Τίτλους. Είσοδος Όνομα Χρήστη. Γνωριμία με τον πελάτη μας Γνωριμία με τον πελάτη μας · Ενημέρωση και Συμβουλές Ενημέρωση. Το είναι Σχέσεις Αγάπης με FREE CHAT γνωριμιών.\nΣυνεχίζοντας να χρησιμοποιείτε τον ιστότοπο, συμφωνείτε με την πολιτική απορρήτου. Μπορείτε να χρησιμοποίησετε την αναζήτηση ή το μενού για να βρείτε τη. Γνωριμίες για ενήλικες στο Elmaz. Η Ashley Madison είναι το πιο διάσημο όνομα στην απιστία και τα εξωσυζυγικά.\nPosted by Confnikperchring γνωριμίες sites αναζήτηση όνομα Filed under Netgear gs108 σύνδεση, 100 δωρεάν ρωσική ιστοσελίδα γνωριμιών. Ενεργοποίηση ανακοινώσεων. Γνωριμία με τα AirPods σας. Οπότε, πείτε μας την αληθινή προσωπική σας κατάσταση κατά την εγγραφή και αρχίστε την αναζήτησή σας! Απλά εισάγετε το όνομα χρήστη / κωδικό σας! Yahoo προσωπικές υπηρεσίες γνωριμιών δωρεάν μηνυμάτων dating υπηρεσία. Δωρεάν senior dating sites αυστραλία ο έρικ salvail ανααζήτηση χρονολόγηση, τι να γράψω στο προφίλ μου.


Μπορούσια Ντόρτμουντ: ήταν ασφαλισμένη για την περίπτωση που αποκλειόταν από το Τσάμπιονς Λιγκ! | Underwriter.gr\nΤην είδηση αποκάλυψε το Bloomerg Business σε εκτενές άρθρο της προηγούμενης εβδομάδας και το Σαββατοκύριακο το νέο "έκανε το γύρο του Διαδικτούου": H Borussia Dortmund, η δεύτερη ισχυρότερη (οικονομικά) ομάδα της Γερμανίας και η 11η στον κόσμο, είχε κάνει ασφαλιστήριο συμβόλαιο, για να αποζημιωθεί από τα έσοδα που θα έχανε αν έμενε κάποια σεζόν εκτός πρωταθλήματος Champions League.\nΤη σεζόν 2011-12, η Ντόρτμουντ βρισκόταν στην κορυφή της Γερμανίας και το brand name της, ήταν ένα από τα πιο ισχυρά στο ευρωπαϊκό ποδόσφαιρο. Τον Μαϊο του 2013 είχε προκριθεί στον τελικό του Champions League (έχασε 2-1 από την Μπάγερν Μονάχου), φέτος όμως τα πράγματα δεν κύλησαν καθόλου καλά: η Ομάδα έμεινε στην 9η θέση της Μπούντεσλιγκα και κατ' επέκταση, εκτός Ευρώπης.\nΤο καλοκαίρι ωστόσο, του 2012, η Διοίκηση της ομάδας είχε προχωρήσει σε μία πολύ σημαντική τριετή συμφωνία με ασφαλιστικές εταιρείες, η οποία προέβλεπε πως σε περίπτωση που η Ντόρτμουντ δεν κατάφερνε να βγει στο Champions League, θα ελάμβανε ως αποζημίωση ένα σημαντικό μέρος των απολεσθέντων εσόδων.\nΚαι λίγο πριν εκπνεύσει η συμφωνία, ο "κίνδυνος" επήλθε, η Ντόρτμουντ δεν πέρασε στο Πρωτάθλημα και έτσι το οι Ασφαλιστές που συμμετείχαν αναμένεται να παραδώσουν στην ομάδα ένα 30% από τα συνολικά περυσινά έσοδα που είχε λάβει ως επιβράβευση για την συμμετοχή της στους "8" του Champions League - 34.700.000 ευρώ, σύμφωνα με την UEFA.\nΓια πρώτη φορά μετά από πέντε χρόνια δεν έλαβε μέρος στο πρωτάθλημα η Ντόρτμουντ και αυτό ανάμεσα σε όλα τα άλλα, σημαίνει τεράστια απώλεια εσόδων. Η Ντόρτμουντ είναι η μόνη ποδοσφαιρική ομάδα στη Γερμανία που έχει εισαχθεί στο Χρηματιστήριο και όπως κάθε άλλη Α.Ε. πρέπει να πραγματοποιεί κέρδη για τους μετόχους της!\nΤο deal πραγματοποιήθηκε σε απόλυτη εχεμύθεια, σύμφωνα με το Bloomberg που έκανε την αποκάλυψη. Ο λόγος ήταν να μην αποπροσανατολιστεί η ομάδα και να μην της δημιουργηθεί εφησυχασμός, σε περίπτωση που δεν κατάφερνε να πετύχει τους στόχους της.\nΤο συμβόλαιο είχε την υπογραφή περίπου 12 Underwriters με κύριο ασφαλιστή το Catlin Group Ltd και το XL Group Plc (διεθνείς ασφαλιστικοί & αντασφαλιστικοί όμιλοι).\nΤα συνολικά έσοδα της Ομάδας τον Ιούνιο του 2014 έφταναν τα 260.7 εκατομμύρια ευρώ.\nΜόνο τρία υψηλόβαθμα στελέχη της ήξεραν για την ασφάλιση, μετά από απαίτηση των Ασφαλιστών οι οποίοι ήθελαν να εμποδίσουν τον προπονητή Γιούργκεν Κλοπ (αριστερά) και τους παίκτες να εγκαταλείψουν τον αγώνα για μια υψηλή θέση.\nΣτην Αγγλία αυτές οι συμφωνίες απαγορεύονται για προστασία έναντι στα στημένα παιχνίδια. Όμως σε άλλες χώρες της Ευρώπης συμβόλαια τέτοιου είδους είναι όλο και πιο περιζήτητα.\nΕίναι κάτι παρόμοιο με τα συμβόλαια αντιστάθμισης κινδύνου που συνάπτουν οι αεροπορικές έναντι στις διακυμάνσεις των τιμών του πετρελαίου.\nΔιότι στο ποδόσφαιρο, όπως και σε κάθε επιχείρηση, οι μέτοχοι και οι ιδιοκτήτες θέλουν να παίρνουν τα μέτρα τους από κάθε πιθανό κίνδυνο!\nΗ μη συμμετοχή στο Champions League είναι από τους μεγαλύτερους οικονομικούς κινδύνους για τις μεγάλες ομάδες στο ποδόσφαιρο. Φέτος η μετοχή της Ντόρτμουντ (η οποία λόγω χαμηλής απόδοσης θα "χάσει" τον Κλοπ μόλις ολοκληρωθεί η σεζόν) έχει πέσει συνολικά 11 μονάδες. Επί του παρόντος είναι 9η στο Γερμανικό πρωτάθλημα - ως γνωστόν στο Πρωτάθλημα πάνε οι τρεις πρώτες ενώ η τέταρτη πρέπει να περάσει από προκριματικό γύρο.\nΟ προπονητής Κλοπ, γνωστός για τις πληθωρικές αντιδράσεις του στα γήπεδα, ανακοίνωσε την περασμένη εβδομάδα την αποχώρησή του.\nΗ Nτόρμουντ αγόρασε το συμβόλαιο το 2012, όταν είχε μόλις κατακτήσει το δεύτερο στη σειρά ποδοσφαιρικό Μπούντεσλιγκα (ανώτερο γερμανικό πρωτάθλημα). Το συμβόλαιο είχε ανανεωθεί για τρίτη φορά πριν την έναρξη της φετινής σεζόν. Οι Ασφαλιστές είχαν το δικαίωμα να ακυρώσουν την συμφωνία αν ο προπονητής Κλοπ ή τρεις από τους τοπ παίκτες έφευγαν από την ομάδα κατά τη διάρκεια της χρονιάς.\nΗ ασφάλιση «αρνητικού αποτελέσματος», όπως χαρακτηριστικά λέγεται, απαγορεύτηκε στην Αγγλία το 2012, για να μην επηρεάζει η ύπαρξη μιας τέτοιας «εγγύησης» την απόδοση κατά κανένα τρόπο. Είναι αρκετοί οι Ασφαλιστές που διατηρούν επιφυλάξεις ως προς την ασφαλιστική κάλυψη Ομάδων. Πρώτα απ’ όλα γιατί οι Ομάδες είναι πάντα σε θέση να ξέρουν πολλά περισσότερα ως προς τον πιθανό κίνδυνο. Δεύτερον, γιατί υπάρχει και αυτό που αποκαλούν «ηθικό κίνδυνο»: η πρώτη ερώτηση που διαμορφώνεται είναι για ποιο λόγο, με πιο κίνητρο μια ποδοσφαιρική ομάδα αναζητά ασφαλιστική κάλυψη ενάντια σε μελλοντική αρνητική απόδοση;...\nΑναλυτές που μίλησαν στο Bloomberg διευκρίνισαν πάντως ότι ομάδες της τάξεως της Ρεάλ Μαδρίτης, η οποία πηγαίνει στο Champions League κάθε χρόνο από το 1997, θα είχαν ασφάλιστρο απίστευτα χαμηλό (αναλογικά), της τάξεως των 500,000 ευρώ ή 5%, για αποζημίωση ύψους 10 εκατομμυρίων ευρώ. H Ντόρμουντ πληρώνει ως ασφάλιστρο κοντά στο 30% της αποζημίωσης (η οποία, όμως είπαμε και παραπάνω, αντιστοιχεί σε περίπου 30% των εσόδων που είχε η ομάδα απο την συμμετοχή της στο πρωτάθλημα την προηγούμενη χρονιά).\nΣτην Ισπανία ποδοσφαιρικές ομάδες ασφαλίζονται εδώ και χρόνια για απώλεια εσόδων σε περίπτωση υποβιβασμού από την La Liga. Ο πρώην Προέδρος της Λα Κορούνα, Αουγκούστο Σέζαρ Λεντοϊρο είχε υποχρεωθεί να συμπεριλάβει ρήτρα αποζημίωσης στο συμβόλαιό του με το τηλεοπτικό "Canal+" αν η ομάδα του έμενε εκτός πρωταθλήματος, όπως έχει ο ίδιος αποκαλύψει.\nΣτην Αγγλία, οι ομάδες μπορούν να ασφαλιστούν μόνο έναντι θετικού αποτελέσματος όπως είναι η πληρωμή μπόνους απόδοσης. Για να συνάψουν ασφαλιστήριο συμβόλαιο οι ομάδες πρέπει να πάρουν την έγκριση από την Ποδοσφαιρική Ομοσπονδία και να την οριστικοποιήσουν μέσα σε 10 μέρες από την ολοκλήρωση της μεταγγραφικής περιόδου.\nΤο μεγαλύτερο μερίδιο ασφαλιστικών πωλήσεων που πραγματοποιούν τα τραπεζικά ιδρύματα, σε επίπεδο ατομικών συμβολαίων, θα μπορούσαμε να πούμε ότι κατέχουν...


70 γρμ. βούτυρο βιτάμ soft σε θερμοκρασία δωματίου\nΓια τη μούς σοκολάτα:\n200 γρμ. βούτυρο βιτάμ soft, σε θερμοκρασία δωματίου\n2 κρόκους αυγών, βιολογικά, ή δικά μας χωριάτικα\n230 γρμ. κουβερτούρα 55% κακάο, τεμαχισμένη\n230 γρμ. κρέμα γάλακτος 35% λιπαρά, χτυπημένη σε παχύρρευστη μορφή\n1 κουτ. σ. maraschino, ή grand marnier\nΓια την επικάλυψη, και γκανάζ:\n180 γρμ. κουβερτούρα 55% - 70% κακάο, τεμαχισμένη\n400 γρμ. σαντιγί λευκή, ή με κακάο\n2 κουτ. σ. ρούμι, ή καλό κονιάκ\n1. Προθερμαίνουμε το φούρνο στους 160° - 170° C.\n2. Ανακατεύουμε το αλεύρι με το μπεικιν πάουντερ, και το κοσκινίζουμε δύο φορές.\n3. Χτυπάμε με το μίξερ τη ζάχαρη με τους κρόκους και τις βανίλιες μέχρι να ασπρίσουν. Προσθέτουμε το βούτυρο και ανακατεύουμε καλά.\n4. Χτυπάμε τα 7 ασπράδια με το λεμόνι, μέχρι να γίνουν σφιχτή μαρέγκα και την προσθέτουμε στο παραπάνω μείγμα σταδιακά μαζί με το μείγμα αλευριού, ανακατεύοντας ελαφρά με μαρίζ, μέχρι το μείγμα να γίνει ομοιόμορφο.\n5. Αλείφουμε ένα ταψί, ή τσέρκι τετράγωνο, 20x30 εκ, με βούτυρο, στρώνουμε μία λαδόκολλα στο πάτο, και ρίχνουμε το μείγμα.\n7. Ισιώνουμε λίγο την επιφάνεια με ένα μεγάλο κοφτερό μαχαίρι, και το κόβουμε οριζοντίως σε τρεις ομοιόμορφες φέτες πάχους 1 εκ.\n1. Λιώνουμε την κουβερτούρα σε μπεν μαρί, και αν μπορούμε να φτάσει σε θερμοκρασία 60 βαθμούς, για να παστεριώσουν και οι κρόκοι.\n2. Χτυπάμε καλά το βούτυρο, και ρίχνουμε τη ζάχαρη. Χτυπάμε αρκετά μέχρι να ασπρίσει και να αφρατέψει.\n3. Προσθέτουμε έναν έναν τους κρόκους, τις βανίλιες, το λικέρ, και τέλος λίγη-λίγη, και ανακατεύοντας, την λιωμένη κουβερτούρα. Την αφήνουμε να κρυώσει εντελώς. Προσθέτουμε την παχύρευστη κρέμα γάλακτος, και ανακατεύουμε απαλά με σπάτουλα, να ομογενοποιηθούν. Την βάζουμε στο ψυγείο έως ότου την χρησιμοποιήσουμε.\nΣε ένα κατσαρολάκι βράζουμε για 3 λεπτά τη ζάχαρη, το νερό, και το κακάο. Κατεβάζουμε από την φωτιά, και προσθέτουμε το ρούμι. Αφήνουμε να κρυώσει καλά.\n1. Ισιώνουμε αν χρειαστεί το παντεσπάνι, και το τετραγωνίζουμε. Το κόβουμε σε τρεις ομοιόμορφες φέτες ενός εκατοστού το πολύ. Τοποθετούμε το ένα κομμάτι πάνω σε λαμαρίνα, και με ένα πινέλο το βρέχουμε καλά με το σιρόπι.\nΑπλώνουμε την μισή μούς σοκολάτας. Βάζουμε το δεύτερο κομμάτι παντεσπάνι, το σιροπιάζουμε, και απλώνουμε την υπόλοιπη μούς. Τέλος βάζουμε και το τρίτο παντεσπάνι, και το σιροπιάζουμε και αυτό. Στρώνουμε ένα λεπτό στρώμα σαντιγί, και βάζουμε το γλυκό για 2-3 ώρες στο ψυγείο να παγώσει. Ή στην κατάψυξη για 1 ώρα, για πιο γρήγορα.\n2. Φτιάχνουμε την γκανάζ. Σε μία κατσαρόλα βάζουμε την κρέμα γάλακτος να κάψει, και ρίχνουμε την τεμαχισμένη κουβερτούρα. Ανακατεύουμε απαλά να λιώσει καλά η σοκολάτα. Ρίχνουμε το ουίσκι και ανακατεύουμε. Τέλος ρίχνουμε το ελαιόλαδο, και ανακατεύουμε λίγο ακόμα. Κόβουμε το γλυκό με λεπτό και πολύ κοφτερό μαχαίρι, στη μέση, δηλαδή να έχουμε δύο μπαστούνια 10x30 εκ. και τα βάζουμε πάνω σε σχάρα. Ρίχνουμε την γκανάζ σε μία λεπτή στρώση, να καλύψει όλη την επιφάνεια, την ισιώνουμε γρήγορα με μία σπάτουλα, και με την σπάτουλα καλύπτουμε επίσης με σοκολάτα, και τα δύο μεγάλα πλαϊνά μόνο, όχι τα μικρά. Αφήνουμε 5 λεπτά, και βάζουμε το γλυκό ξανά στην λαμαρίνα. (αν κάνει ζέστη, το βάζουμε για λίγο στο ψυγείο, ή 10 λεπτά στην κατάψυξη) Κατόπιν κόβουμε το κάθε μπαστούνι σε 6 κομμάτια μεγέθους πάστας, δηλαδή θα βγουν 6 κομμάτια 5x10 στο κάθε μπαστούνι.\nΤέλος βάζουμε τη σαντιγί σε σακούλα του κορνέ με μεγάλη μύτη, και φτιάχνουμε πάνω σε κάθε κομμάτι πάστας μία μεγάλη ροζέτα. Βάζουμε πάνω λίγο ξύσμα σοκολάτας, και ένα κερασάκι. Τοποθετούμε τις πάστες γρήγορα στο ψυγείο να παγώσουν καλά.\nΓια καλοκαιρινή περίοδο, συνιστώ κλιματισμό, ή να παγώνετε σε κάθε διαδικασία το γλυκό για να μην μαλακώνει και λιώσει η μούς, ή η γκανάζ.\nΑν έχετε την υπομονή, κόψτε πρώτα σε κομμάτια το γλυκό, και μετά καλύψτε πάνω και γύρω-γύρω με την γκανάζ ένα-ένα κομμάτι, και ολοκληρώστε με το γαρνίρισμα. Σε αυτήν την περίπτωση θα χρειαστούμε περισσότερη γκανάζ.\nΑν και πάλι έχουμε αμφιβολίες για τους κρόκους, μπορούμε να τους παστεριώσουμε με τον εξής τρόπο. Βάλτε τους σε ένα μικρό κατσαρολάκι με 4-5 κουταλιές κρέμα γάλακτος. Χτυπήστε τους καλά με σύρμα, και τοποθετήστε το κατσαρολάκι σε μπεν μαρί, ανακατεύοντας συνεχώς με το σύρμα έως ότου φτάσει σε θερμοκρασία 60 βαθμούς για 2-3 λεπτά. Οι κρόκοι είναι άφοβοι πλέον.\nΠροσοχή μην τους αφήσετε και βράσουν διότι θα πήξουν και δεν θα κάνουν πλέον για το γλυκό.\nΑναρτήθηκε από P Panos στις 10:59\nΑνώνυμος Τρίτη, 12 Φεβρουαρίου 2013 - 1:23:00 μ.μ. EET\nΌλες οι συνταγές σου φαίνονται καταπληκτικες. Θα ήθελα να ρωτησω αν μπορώ να κάνω τις πάστες αυτές σε τούρτα και πόσα κομμάτια θα βγούν. Την θέλω για τα γεννέθλια του γιού μου. Μπορώ να κάνω διπλή δόση;\nP Panos Κυριακή, 17 Φεβρουαρίου 2013 - 4:29:00 μ.μ. EET\nΚαλησπέρα φίλε/λη μου. Και βέβαια γίνεται και σε τούρτα. Όπως γράφω η συνταγή είναι για τσέρκι 20x30, άρα αν θέλεις μία τούρτα τετράγωνη 25x25 θα χρησημοποιήσεις την ίδια αναλογία, όπως είναι η συνταγή, και θα σου βγάλει 12 με 14 κομμάτια. Επίσης για στρογγυλή τούρτα, θα την βάλεις σε στρογγυλό τσέρκι 26 εκ. Εδώ έχουμε περισσότερα κομμάτια. Μπορείς να βγάλεις σύγουρα 14 κομμάτια, και αν τα κόψεις μικρότερα, βγαίνουν και 16, αλλά είναι λίγο τσιγκούνικα... :-) Μόνο που το παντεσπάνι θα το κόψεις σε δύο φέτες, και όχι τρεις. Η τούρτα δεν είναι απαραίτητο να έχει τρία παντεσπάνια, αν θές με τρία, θα βάλεις 1/3 επιπλέον της δόσης παντεσπάνι, αλλά ένα αυγό επιπλέον, και 1/3 επιπλέον μους σοκολάτα. Γκανάζ θα βάλεις 200 κουβερτούρα, 180 κρέμα γάλακτος. οκ?\nΑνώνυμος Σάββατο, 5 Οκτωβρίου 2013 - 12:31:00 μ.μ. EEST\nΕιναι η παλια κλασικη σοκολατινα?????\nP Panos Πέμπτη, 10 Οκτωβρίου 2013 - 11:59:00 μ.μ. EEST\nΑγαπητε/τη μου ότι και να σου πω θα είναι ψέματα. Οι συνταγές μου είναι ερασιτεχνικές, δικές μου συνταγές με απλά υλικά, ή με προσθήκη άλλων συνταγών. Δεν είναι ζαχαροπλαστίου, εκεί χρησημοποιούν άλλα υλικά, και άλλες γεύσεις, που δεν τα βρίσκεις στα σουπερ μάρκετ, για ερασιτέχνες. Πάντως είναι σχεδόν σαν αυτέ τις παλιές κλασικές σοκολατίνες που λες, που τρώγαμε παλιά... αλλά ποτέ πανομοιότυπες.


Ένα ταξίδι στην αντίπερα όχθη, στα Ελληνικά χωριά της Προύσας - Γράφει ο Γ. Κοτζαερίδης - Εφημερίδα Ημερήσια Ημαθίας\nΗ μέρα του γάμου του Μπαϊράμ και της Σεντέφ\nΣτο σπίτι του Σεφέρ, άρχισαν να έρχονται οι μουσαφίρηδες από ξένες περιοχές. Ήδη είχαν αριβάρει τα ξαδέλφια από την Κυζικική Χερσόνησο, από το Πέραμα ή Καρσίγιακα, και την Αρτάκη. Μόλις με είδαν από μακριά ο Γιασάρ και ο Χασάν έτρεξαν κοντά μου.\n«Όταν θα φεύγεις μου είπαν, οπωσδήποτε θα περάσεις από το χωριό μας. Μιλήσαμε με το Σεφέρ, το Φερίτ και το Μουσταφά και θα έρθετε όλοι μαζί να το γιορτάσουμε.»\nΚαθίσαμε στο τραπέζι και δεν σταματήσαμε να συζητάμε για την πατρίδα τους, που ήταν ο Ζυγός Καβάλας.\n«Θα έρθουμε οπωσδήποτε να σε δούμε στην Ελλάδα Γιώργο και θα πάμε μαζί να επισκεφθούμε τα χωριά μας.»\nΚατά το μεσημέρι, ακούστηκαν τα όργανα από το σπίτι του γαμπρού, που ήταν κοντά στο σπίτι της νύφης.\n«Πάμε Γιώργο στο σπίτι του γαμπρού, διότι τώρα τον ξυρίζουν και έχει ενδιαφέρον.»\nΤο σπίτι του Μπαϊράμ ήταν στην ίδια γειτονιά. Στη μέση της αυλής, ο γαμπρός τυλιγμένος με μία μεγάλη πετσέτα, δεχόταν τις περιποιήσεις του κουρέα. Μόλις πλησιάσαμε, ήρθε κοντά μας ο συμπέθερος, μας καλωσόρισε και έστειλε τα κορίτσια να μας κεράσουν.\nΚατά τη διάρκεια του ξυρίσματος, οι φίλοι και συγγενείς του γαμπρού τον πλησίαζαν και του καρφίτσωναν στην πετσέτα διάφορα χαρτονομίσματα. Στο τέλος, γέμισε η πετσέτα με πολλά χρήματα και το μόνο που διέκρινες ήταν το κεφάλι του γαμπρού. Μετά το γαμπρό, σειρά για ξύρισμα έπαιρνε ο πατέρας του παιδιού και τα αδέλφια του και όταν πια ο κουρέας τελείωνε, η ορχήστρα άρχισε να παίζει πιο έντονα και όλοι το έριξαν στο χορό. Η μεγάλη στιγμή πλησίαζε…\n«Άντε Γιώργο, ετοιμάσου… θα πάμε τώρα με το στολισμένο σου αμάξι να πάρουμε τη νύφη από το σπίτι του παππού της», φώναξε ο Μουσταφά.\nΔεν έλειψαν όμως και τα απρόοπτα… Το αμάξι μου ήταν παρκαρισμένο στο σπίτι του Μουσταφά, κάτω από σκιερό μέρος για να μη μαραθούν τα λουλούδια. Κάνοντας πίσω για να βγω δεν πρόσεξα μια τσιμεντένια κολώνα και με φόρα έπεσα πάνω της. Ακούστηκε ένας εκκωφαντικός θόρυβος και το αποτέλεσμα ήταν να διπλωθεί στα δυο το πόρτ μπαγκάζ.\n«Γούρι – γούρι», μου φώναξαν κάποιοι που είδαν το περιστατικό και εγώ αντί να βλαστημώ, έπρεπε κιόλας να χαμογελώ.\nΕίχα και το Μουσταφά να με πειράζει, αντί να με παρηγορεί…\n«Μα τι κιόρ - αόμματη κολώνα ήταν αυτή, δε σε είδε καθόλου την ώρα που έβγαινες, για να παραμερίσει;»\n«Στην Ελλάδα όλοι τέτοιοι οδηγοί είστε;»\nΤέλος πάντων, μπροστά τα όργανα με τα παλικάρια του γαμπρού να χορεύουν, πίσω εγώ με το στραπατσαρισμένο αυτοκίνητο και παραπίσω ο γαμπρός με το μισό χωριό, κατευθυνθήκαμε στο σπίτι του παππού. Μια απόσταση πεντακοσίων μέτρων, με μια πομπή βγαλμένη από ταινία του Αγγελόπουλου.\nΌταν φθάσαμε στο σπίτι, παλικάρια του γαμπρού ενώθηκαν με τα παλικάρια της νύφης και οι οργανοπαίκτες επίσης. Σε όλο το χωριό αντηχούσαν τα ακούσματα της γκάιντας, του κλαρίνου και του ζουρνά. Ο γαμπρός πλησίασε στις σκάλες για να υποδεχθεί την αγαπημένη του, που έλαμπε από χαρά. Άστραφτε η Σεντέφ καθώς κατέβαινε τις σκάλες, συνοδευόμενη από τα αδέλφια της και την οικογένειά της. Ο άλλοτε τραχύς Σεφέρ, έλιωνε σαν απαλό βούτυρο, καμαρώνοντας τη νυφούλα κόρη του και η Γκιούλ-Τριανταφυλλού έκλαιγε από χαρά, κρυμμένη πίσω από την όμορφη μαντήλα της.\nΕγώ περίμενα μέσα στο αυτοκίνητο, σκεπτόμενος πότε-πότε το ατύχημα και κατηγορώντας τον εαυτό μου για την απροσεξία μου. Μόλις έφθασε η Σεντέφ στο αμάξι, από το παράθυρο πρόβαλλε ο παππούς Μεχμέτ, ο οποίος έχοντας ένα σακούλι με μεγάλα κέρματα, τα πετούσε πάνω στο νιόπαντρο ζευγάρι.\nΟ θόρυβος που έκαναν τα νομίσματα όταν έπεφταν πάνω στο αυτοκίνητό μου, ήταν εφιαλτικός. Δε μου έφτανε το ατύχημα, είχα τώρα και τα κέρματα που μου γέμισαν με καρούμπαλα το αυτοκίνητο.\nΓύρω μου επικρατούσε χάος. Τα παιδάκια από τη στιγμή που πέταξε ο παππούς τα κέρματα, κυλιόντουσαν στο χώμα για να τα αρπάξουν, κάνοντας μεγάλη φασαρία. Οι μουσικοί έδιναν τα ρέστα τους και τα παλικάρια του γαμπρού και της νύφης συναγωνίζονταν στο χορό.\nΤο ζευγάρι μπήκε στο αυτοκίνητο επιτέλους και ξεκινήσαμε. Θα περνούσαμε από τον κεντρικό δρόμο, την πλατεία και μετά θα καταλήγαμε στο καινούργιο τους σπίτι. Μπροστά τα όργανα με τα παλικάρια που χόρευαν, πίσω εγώ με το ζευγάρι και παραπίσω ολόκληρο το σόι. Κάθε εκατό μέτρα, τα μεθυσμένα από το πολύ ποτό παλικάρια, σταματούσαν, έπιναν λίγη ρακί και συνέχιζαν χορεύοντας.\nΈπειτα από πενήντα στάσεις περίπου, φθάσαμε στο καινούργιο σπίτι. Εκεί υποδέχθηκε το ζευγάρι η μητέρα του Μπαϊράμ, κέρασε τη νύφη γλυκό και τους καλωσόρισε στο καινούργιο τους σπίτι.\nΠάρκαρα το αυτοκίνητο στου Μουσταφά και επέστρεψα στο γάμο για να συνεχίσουμε το γλέντι. Ήμασταν μια παρέα, εγώ, ο Σεφέρ, ο Μουσταφά, ο Εμίν, ο Φερίτ και οι δυο μουσαφίρηδες από την Αρτάκη, ο Γιασάρ και ο Χασάν. Είχαμε γίνει αχώριστοι και ήμουν ευτυχισμένος που τους είχα γνωρίσει, διότι ήταν καταπληκτικοί άνθρωποι.\nΟ γάμος της Σεντέφ, συνέπεσε με την τελευταία μέρα μου στα Κουβούκλια, οπότε συνεχίσαμε το γλέντι μέχρι το πρωί.\nΑποφασίσαμε ότι την επομένη, η παρέα σύσσωμη, θα επισκεπτόμασταν την Αρτάκη και το Πέραμα, που ήταν στο δρόμο μου και απείχαν περίπου μια ώρα από τα Κουβούκλια. Οι ντόπιοι, γνωρίζοντας την αναχώρησή μου για την Ελλάδα, με αποχαιρετούσαν εγκάρδια. Ορισμένοι από αυτούς μου έφεραν και κάποια δώρα, όπως Γενή ρακί, φουλάρια για τη μάνα μου και τη γυναίκα μου και παιχνίδια για τα παιδιά μου.\nΔεν έβρισκα τα κατάλληλα λόγια να τους ευχαριστήσω για την εξαίρετη φιλοξενία τους. Τους πρότεινα να έρθουν στην Ελλάδα για να τους ξεναγήσω στα χωριά των προγόνων τους.\nΦύγαμε με το Μουσταφά παραπαίοντες. Πρώτη φορά ήπια τόσο πολύ κρασί. Ο ύπνος ήρθε ακαριαίος, ούτε όνειρα, ούτε εφιάλτες...\nΌταν ξημέρωσε, η Σαχανιέ μου έφτιαξε τη διάθεση με το χιούμορ της, λέγοντάς μου ότι το ροχαλητό μου θύμιζε κλάξον βαποριού.\nΜετά από ένα πλουσιοπάροχο πρωινό, τακτοποίησα τα πράγματά μου, έδεσα και έκλεισα το πορτ - μπαγκάζ με ένα σχοινί και πήγα να αποχαιρετήσω τον παππού Ραμαζάν.\nΜε περίμενε στην πόρτα. Του φίλησα το χέρι και με αγκάλιασε στοργικά.\n«Παιδί μου να ξέρεις πως θα είσαι ευπρόσδεκτος πάντα εδώ, σε κάθε επίσκεψή σου στην Τουρκία. Το ίδιο ισχύει για όλη την οικογένειά σου.»\nΔάκρυσε ο παππούς, τον φίλησα ξανά, τον έσφιξα ακόμη μια φορά στην αγκαλιά μου, για να του δείξω τη μεγάλη αγάπη μου και έφυγα.\nΈνιωσα στεναχωρημένος, όπως όταν ένα εγγόνι αποχαιρετά τον παππού του, τον οποίο δεν ήταν βέβαιο ότι θα ξανάβλεπε στο μέλλον.\nΣτο σπίτι του Σεφέρ η παρέα ήταν έτοιμη και με περίμενε. Μαζί τους όλη η γειτονιά και το νιόπαντρο ζευγάρι, που ξύπνησαν νωρίς, παρά την …κουραστική νύχτα, για να με αποχαιρετήσουν. Τους χαιρέτησα έναν προς ένα, τους άνδρες με ασπασμό, τις γυναίκες με χειροφίλημα και ξεκινήσαμε για την Αρτάκη.\nΌταν ξεκίνησε το αυτοκίνητο, παρατήρησα πίσω τη Σαχανιέ και την Γκιούλ να ρίχνουν κουβάδες με νερό για καλό κατευόδιο.\n«Όπως κυλά το νερό, έτσι να κυλίσει το αυτοκίνητό σου, ώστε να φθάσεις εύκολα χωρίς προβλήματα στην πατρίδα σου!»\nΚάναμε τη συνηθισμένη διαδρομή για τελευταία φορά. Περάσαμε από τα χωριά της Απολλωνιάδας, το Μιχαλίτσι, την Πάνορμο και λίγο πριν την Αρτάκη, στρίψαμε αριστερά, σε έναν παράδρομο που μας οδήγησε στο εργοστάσιο παραγωγής τυριού, που ανήκε στο Γιασάρ.\nΑπό τα λεγόμενά τους και τα τηλέφωνα που έκαναν κατάλαβα ότι κάτι ετοίμαζαν...κάποιο τραπέζι ίσως… Άλλωστε είχε μεσημεριάσει και έπρεπε να φάμε. Από εκεί πήγαμε στην Κarsiyaka, την ξακουστή Πέραμο, αφού πρώτα διασχίσαμε πολλά παλιά ελληνικά χωριά.\nΗ θάλασσα από τη δεξιά πλευρά τη χερσονήσου, φαινόταν ρυπαρή, πράγμα που οφειλόταν στη ρίψη των αποβλήτων από τα εργοστάσια της Πανόρμου.\nΗ Πέραμος δε με εντυπωσίασε. Αντίθετα με απογοήτευσε, διότι είχε πολλά παλιά απεριποίητα ελληνικά σπίτια, τα οποία στέκονταν εκεί περιμένοντας να πέσουν και να γλυτώσουν από τη συμφορά που τα βρήκε. Αυτά κάποτε ανήκαν σε πλούσιους Περαμιώτες, οι οποίοι διέσχιζαν τον Κυανό κόλπο με τα καράβια τους και πουλούσαν τις πραμάτειες τους στην Πόλη.\nΣτο πιο ψηλό μέρος του χωριού, παρατήρησα το σχολείο, που ήταν σε αρκετά καλή κατάσταση, διότι προφανώς το χρησιμοποιούσαν ακόμη. Φθάνοντας στην πλατεία, μας περίμεναν με γεμάτες σακούλες στα χέρια, ο πρόεδρος του χωριού και άλλοι φίλοι. Ο πρόεδρος, μια ξεχωριστή φιγούρα ανθρώπου, με… βαμμένο το τριχωτό της κεφαλής του, δε σταμάτησε να μιλάει και να τραγουδάει. Είχε κάνει την προεργασία του μάλλον με τη ρακί.\nΦθάσαμε σε ένα πολύ όμορφο μέρος στις πλαγιές του βουνού, δίπλα σε μια βρύση. Στρώσαμε κάτω κιλίμια, ανάψαμε φωτιά και οι Αρτακιανοί οικοδεσπότες, άρχισαν να ψήνουν στη θράκα τα κρέατα.\nΚαι το γλέντι όπως ήταν φυσικό… δεν άργησε να ανάψει.\nΟ πρόεδρος άρχισε να τραγουδά τραγούδια του Ζεκί Μουρέν. Οι άλλοι τον πείραζαν συνεχώς, έπιναν ρακί και χόρευαν, ενώ ο Σουμπάι με τον Αρούν, οι δυο άλλοι Περαμιώτες, έψηναν τα διάφορα κρέατα που είχαν φέρει. Μια τρελοπαρέα με απίθανο κέφι!\nΌποιος κουραζόταν, ξάπλωνε για λίγο κάτω από τον πυκνό ίσκιο ενός μεγάλου πλατάνου και επανερχόταν δριμύτερος λίγο αργότερα. Είχε πια σκοτεινιάσει όταν αναχωρήσαμε για την Πέραμο. Στο καφενείο της παραλίας, ήπιαμε το καφεδάκι μας και καταλήξαμε στο σπίτι του Γιασάρ, όπου θα διανυκτερεύαμε.\nΑποχαιρέτησα το Σουμπάι, τον Αρούν, τον πρόεδρο και φύγαμε για το σπίτι. Το βράδυ δεν κοιμήθηκα καθόλου, πέντε άνδρες μέσα σε ένα σπίτι… έτοιμοι να το ανατινάξουν με το ροχαλητό τους.\nΓια πρώτη φορά ανακουφίστηκα όταν κτύπησε το ξυπνητήρι. Ο Γιασάρ ετοίμασε το πρωινό και μου έκανε σάντουιτς για το δρόμο της επιστροφής. Τα λόγια περίσσευαν… δεν έβρισκα τα κατάλληλα λόγια, που να είναι αντάξια της φιλοξενία τους. Δώσαμε υποσχέσεις αιώνιας φιλίας, τους φίλησα και έφυγα βιαστικά, όταν πια τα δάκρυά μου ήταν ασυγκράτητα.\nΣτην πορεία της επιστροφής μου στην Ελλάδα, πέρασα από τα ίδια μέρη, το Γκιόνεν, την Μπίγα, τη Λάμψακο, τον Ελλήσποντο, την Καλλίπολη και την Κεσάνη. Μετά από τέσσερεις ώρες πέρασα τα σύνορα…\nΤο ταξίδι μου στην «Αντίπερα όχθη» είχε λάβει τέλος…\nΈνα ταξίδι, στη διάρκεια του οποίου, είχα την ευτυχία να πατήσω τα Άγια Χώματα της πατρίδας των προγόνων μου και να γνωρίσω ξεχωριστούς ανθρώπους, οι οποίοι μου άνοιξαν την πόρτα της καρδιάς τους, χαρίζοντάς μου απέραντη χαρά και αποδεικνύοντας ότι οι λαοί του κόσμου δεν έχουν να χωρίσουν τίποτα! Ας αναλογιστούμε λοιπόν, μήπως η διχόνοια που μας προκαλούν, δεν είναι τίποτα περισσότερο από ένα παιχνίδι υπόγειων επεκτατικών σχεδίων...\nΥποσχέθηκα στους φίλους μου και στον εαυτό μου, να κάνω όσα περνούν από το χέρι μου για τη φιλία και συνεργασία μεταξύ των δύο λαών.\nΚάπως έτσι, το ταξίδι αυτό τελείωσε… αλλά ήμουν βέβαιος ότι το επόμενο δεν ήταν πολύ μακριά...\nΜετά το πρώτο μου αυτό ταξίδι, επισκέφθηκα ουκ ολίγες φορές τα Κουβούκλια, τα οποία σήμερα έχουν μεταλλαχθεί σε μια άναρχη, θα έλεγα, δομημένη πόλη. Τα περισσότερα Ελληνικά σπίτια γκρεμίστηκαν και στη θέση τους φύτρωσαν τεράστιες πολυκατοικίες.\nΟ λόφος Λαγαρούδες, σφύζει και αυτός από επταώροφες πολυκατοικίες, οι οποίες νοικιάζονται σε σπουδαστές αλλά και σε Τούρκους, οι οποίοι έρχονται προς αναζήτηση εργασίας από τον Πόντο και την Ανατολή. Σύγχρονα σνακ-μπαρ, εστιατόρια, ζαχαροπλαστεία, καφετέριες και μεσιτικά γραφεία δίνουν νέα όψη στα Κουβούκλια, εξυπηρετώντας τις ανάγκες των φοιτητών.\nΤο πλατάνι στην πλατεία της Στέρνας μεγάλωσε, αλλά δεν υπάρχουν πλέον τα σεβάσμια παππουδάκια μου, που συναντιόντουσαν εκεί, αναζητώντας δροσιά. Πέθανε και ο παππούς Ραμαζάν, αλλά τα παιδιά του μου φέρονται σαν να ήμουν αδελφός τους. Θέλησα να βάλω μια φωτογραφία του στον τάφο, αλλά μου είπαν ότι δεν επιτρέπεται. Φύτευσα όμως ένα κυπαρίσσι κοντά στον τάφο του, να του κρατάει συντροφιά και να επιβεβαιώνει πως παραμένει άσβεστος στη μνήμη και την καρδιά μου.\nΤα καρντάσια μου, Σεφέρ, Εμίν και Μουσταφά, μου δείχνουν πάντοτε την αγάπη τους και δε μου αρνούνται ποτέ οτιδήποτε.\nΗ Σαχανιέ έχει πάντοτε έτοιμο το κρεβάτι μου να με φιλοξενήσει. Το πρωινό της είναι πάντοτε πλουσιοπάροχο και τα κεφτεδάκια της το ίδιο πεντανόστιμα.\nΣτο χαμάμ δεν ξαναπήγα. Την τελευταία φορά, χρησιμοποίησα …. τελικά σε όλο το σώμα μου τη θειούχα λάσπη, με την οποία εξαφανίστηκαν όλες οι τρίχες. Όταν μια εβδομάδα αργότερα, άρχισαν να ξαναβγαίνουν, έπαθα μόλυνση του δέρματος και γέμισε όλο μου το σώμα σπυριά. Η φαγούρα ήταν αφόρητη και ο γιατρός μου είπε ότι ήμουν πολύ τυχερός που δεν έπαθα τα χειρότερα.\nΚατόπιν παροτρύνσεών μου στο δήμαρχο των Κουβουκλίων, διασώθηκε το Αγίασμα του Αγίου Βαραδάτου, το οποίο ξεθάφτηκε από τη γη και φανερώθηκε το θολωτό κτίσμα, για να μπορούν οι επερχόμενες γενεές να το επισκέπτονται και να ζητούν τη βοήθειά του. Έτσι διασώθηκε και ο τσεσμές του Αι Γιώργη με το όμορφο κτίσμα του.\nΗ προσπάθειά μου για Ελληνοτουρκική συνεργασία ευοδώθηκε. Μετά από τρεις εκθέσεις μου στην Προύσα, στην Κωνσταντινούπολη και στα Κουβούκλια, διοργανώσαμε το πρώτο «Ελληνοτουρκικό φεστιβάλ ειρήνης, φιλίας και συνεργασίας» μεταξύ των δήμων Νιλουφέρ Προύσας και Βέροιας, με εκθέσεις, συναυλίες και παρουσίαση χορών με συγκροτήματα από τη Βέροια. Εντέλει υιοθετήθηκε η πρότασή μου για μελλοντική αδελφοποίηση των δήμων…


TheNewDailyMail.: ΒΕΝΙΖΕΛΟΣ: «Ο ΥΠΟΥΡΓΟΣ ΔΙΚΑΙΟΣΥΝΗΣ ΕΧΕΙ ΑΠΟΛΕΣΕΙ ΚΑΘΕ ΑΙΣΘΗΣΗ ΝΟΜΙΜΟΤΗΤΑΣ»\nΒΕΝΙΖΕΛΟΣ: «Ο ΥΠΟΥΡΓΟΣ ΔΙΚΑΙΟΣΥΝΗΣ ΕΧΕΙ ΑΠΟΛΕΣΕΙ ΚΑΘΕ ΑΙΣΘΗΣΗ ΝΟΜΙΜΟΤΗΤΑΣ»\nΚατά του υπουργού Δικαιοσύνης ο οποίος «διαβίβασε στη Βουλή τη διάταξη του Αντεισαγγελέα του Αρείου Πάγου Ιωάννη Αγγελή δια της οποίας τίθενται στο αρχείο οι μηνύσεις των κ.κ. Δημητρίου Αβραμόπουλου, Αντώνη Σαμαρά και Ευάγγελου Βενιζέλου κατά των εισαγγελικών λειτουργών Ελένης Τουλουπάκη, Χρήστου Ντζούρα και Στυλιανού Μανώλη» στρέφεται με δήλωσή του ο Ευάγγελος Βενιζέλος.\nΌπως σημειώνει χαρακτηριστικά: «Από πού έως πού μια τέτοια εισαγγελική διάταξη έπρεπε να καταστεί δημόσια παρότι αφορά την ποινική προδικασία που είναι μυστική και από πού έως πού έπρεπε να διαβιβαστεί στη Βουλή; Από ποτέ διαβιβάζονται στη Βουλή οι δικογραφίες στις οποίες πρώην πρωθυπουργοί και υπουργοί είναι μηνυτές»; Προσθέτει μάλιστα πως «τα σχετικά έγγραφα δεν έχουν καμία σχέση με τις αρμοδιότητες της Βουλής και δεν επιτρέπεται σε καμία περίπτωση να διαβιβάζονται σε αυτήν και να καθίστανται δημόσια».\n»Από πού έως πού μια τέτοια εισαγγελική διάταξη έπρεπε να καταστεί δημόσια παρότι αφορά την ποινική προδικασία που είναι μυστική και από πού έως πού έπρεπε να διαβιβαστεί στη Βουλή; Από ποτέ διαβιβάζονται στη Βουλή οι δικογραφίες στις οποίες πρώην πρωθυπουργοί και υπουργοί είναι μηνυτές;\n»Ακόμη και όταν ο Υπουργός Δικαιοσύνης ενημερώνεται, στο πλαίσιο των πειθαρχικών του αρμοδιοτήτων, για την πορεία ποινικών δικογραφιών που αφορούν δικαστικούς και εισαγγελικούς λειτουργούς, τα σχετικά έγγραφα δεν έχουν καμία σχέση με τις αρμοδιότητες της Βουλής και δεν επιτρέπεται σε καμία περίπτωση να διαβιβάζονται σε αυτήν και να καθίστανται δημόσια. Επικράτησε όμως η επικοινωνιακή αγωνία της κυβέρνησης που την έκανε να ομολογήσει το έκδηλο ενδιαφέρον της για ορισμένους εισαγγελικούς λειτουργούς και τη δικονομική πορεία μηνύσεων που υποβάλλονται εναντίον τους.\n»Είναι πάντως εντυπωσιακή η ταχύτητα με την οποία ο Αντεισαγγελέας του ΑΠ κ. Αγγελής ολοκλήρωσε την προκαταρκτική εξέταση χωρίς να καλέσει τους μηνυτές να καταθέσουν, να υποδείξουν μάρτυρες και να προσκομίσουν στοιχεία. Όπως γνωρίζει πολύ καλά ο ίδιος, επειδή έχει μηνύσει στο παρελθόν την προϊσταμένη του τότε Εισαγγελέα του ΑΠ, τον τότε εποπτεύοντα των εισαγγελέων διαφθοράς αντεισαγγελέα του ΑΠ και συναδέλφους του εισαγγελείς εφετών, οι μηνύσεις ακόμη και όταν τίθενται στο αρχείο, ανασύρονται, όπως ανασύρθηκε και η δική του μήνυση όταν άλλαξε η ηγεσία της Εισαγγελίας του Α.Π.\n»Ο Υπουργός Δικαιοσύνης που έσπευσε να ανακοινώσει ότι διαβίβασε στη Βουλή αυτή την εισαγγελική διάταξη, παρέλειψε να ενημερώσει την κοινή γνώμη ότι διαβίβασε στη Βουλή και τη δικογραφία που σχηματίστηκε μετά τις μηνύσεις μας κατά του κ. Τσίπρα και μελών της κυβέρνησης για τη συμμετοχή τους στη σκευωρία εναντίον μας που φτάνει στο σφετερισμό της ιδιότητας τους ως κρατικών οργάνων για την αλλοίωση θεμελιωδών θεσμών του πολιτεύματος. Εδώ δεν υπάρχει δυνατότητα προσωρινής αρχειοθέτησης. Αυτή που θα κρίνει προδικαστικά είναι η επόμενη Βουλή».\nΑναρτήθηκε από THE NEW DAILY MAIL στις 7:21:00 μ.μ.


Τι είναι το πετσετέ ύφασμα, πως το πλένουμε και πως το στεγνώνουμε Mea-Colpa\nΑρχική ΡΟΥΧΑ ΜΠΟΥΓΑΔΑ Τι είναι το πετσετέ ύφασμα, πως το πλένουμε και πως το στεγνώνουμε\nΤι είναι το πετσετέ ύφασμα, πως το πλένουμε και πως το στεγνώνουμε\nΥφασμα πετσέτας - μπουρνούζια\nΤο ύφασμα της πετσέτας είναι ένα πλεκτό ύφασμα που ακολουθεί ένα συγκεκριμένο σχέδιο. Τα προϊόντα που φτιάχνονται με αυτό το ύφασμα έχουν μεγάλη απορροφητικότητα λόγω των ακανόνιστων θηλιών. Με λίγα λόγια Το πετσετέ ύφασμα είναι ύφασμα με θηλιές που προεξέχουν (looped fabric) και έχει υφανθεί σύμφωνα με συγκεκριμένο σχέδιο.\nΤο πετσετέ ύφασμα είναι κατά κανόνα βαμμένο για να πλένεται σε βραστό νερό. Τα μπουρνούζια πλένονται μέχρι και τους 60°C. Οι πετσέτες θα πρέπει να πλένονται χωριστά τις δύο πρώτες φορές στους 60°C, γιατί η ποσότητα της περίσσειας χρωστικής που απελευθερώνεται είναι κανονική. Να έχετε υπόψη σας ότι η μικρή ποσότητα πετσετών ενδέχεται να βγάλουν χνούδι.\nΣυνιστούμε: Τo πλύσιμο των νέων πετσετών στη μεγαλύτερη δυνατή ποσότητα.\nΟι πετσέτες σκληραίνουν γρήγορα όταν στεγνώνουν σε απλώστρα. Αυτό μπορεί να αποφευχθεί χρησιμοποιώντας το στεγνωτήριο. Η πολύ μεγάλη ποσότητα μαλακτικού μπορεί να βλάψει την απορροφητικότητά τους.\nΠροηγούμενο άρθροΤι είναι τα παράσιτα;\nΕπόμενο άρθροΝτένιμ, πλύσιμο, στέγνωμα, σιδέρωμα\nΑυτό το φυτό διώχνει τα παράσιτα


Σεντόνια Υπέρδιπλα (Σετ) Nima Bed Linen Loom Beige\nΣετ υπέρδιπλα σεντόνια από την εταιρεία Nima με μοντέρνο σχέδιο. Το ύφασμα είναι 100% βαμβάκι 144 κλωστών σε μπεζ χρώμα με εκρού λεπτομέρειες. Οι μαξιλαροθήκες είναι φάκελος διπλής όψης, με τη μία μεριά να έχει το σχέδιο του πανωσέντονου και την άλλη του κατωσέντονου. Υπάρχει επιλογή τύπου κατωσέντονου με ή χωρίς λάστιχο. Διατίθενται σε υφασμάτινη συσκευασία.\nΣεντόνια Μονά (Σετ) Nima Bed Linen Loom Beige


Σήμερα παρατηρούνται πάρα πολλές νέες και ενδιαφέρουσες ιδέες, που έχουν αλλάξει τον χάρτη των επιχειρήσεων και η Κύπρος έχει ανάγκη τη σύνδεση της καινοτομίας με την επιχειρηματικότητα. Η Πάφος ως μια επαρχία που ανέκαθεν συνδύαζε τις δύο αυτές τάσεις λόγω της θέσης της, των φυσικών της πλεονεκτημάτων και της κουλτούρας της, καλείται σήμερα να εντάξει τη νεανική επιχειρηματικότητα και την καινοτομία στην καθημερινότητα της, ώστε να περάσει στο επόμενο επίπεδο σε σχέση με τους τομείς των τουριστικών υπηρεσιών και των κατασκευών όπου είναι μέχρι σήμερα επικεντρωμένη.\nΑυτό ήταν το κύριο συμπέρασμα από ειδικές μελέτες που παρουσίασε πρόσφατα το Πανεπιστήμιο Νεάπολις. Με κεντρικό ομιλητή τον πανεπιστημιακό Ανδρέα Μασούρα η διάλεξη του οποίου είχε θέμα: «Οι Γαλάζιοι Ωκεανοί της Επιχειρηματικότητας: Ώρα για εναλλακτική καινοτομία», φορείς και παράγοντες της επαρχίας κατέθεσαν προβληματισμούς, εισηγήσεις και μελέτες για τη νέα αυτή πρακτική του επιχειρείν.\nΣτην εκδήλωση μίλησαν επίσης ο Πρύτανης του Νεάπολις, Παντελής Σκλιάς, ο Φαίδωνας Φαίδωνος, Δήμαρχος Πάφου, ο Παντελής Λεπτός, Deputy Chairman of Leptos Group και ο καθηγητής Σπύρος Βλιάµος, Κοσμήτορας της Σχολής Οικονομικών Επιστημών και Διοίκησης του Πανεπιστημίου Νεάπολις.\nΌπως χαρακτηριστικά τόνισε ο Παντελής Λεπτός στην τοποθέτηση του, η Πάφος από μόνη της έχει την κουλτούρα, την ιστορία, τον πολιτισμό, το κλίμα, στοιχεία, επεσήμανε, που δημιουργούν από μόνα τους ιδέες και ευκαιρίες για προώθηση του τουρισμού και νέων καινοτόμων ιδεών.\nΤο μέλος του ακαδημαικού προσωπικού του Νεάπολις, Ανδρέας Μασούρας, παρατήρησε ότι το πρώτο πράγμα που πρέπει να αντιμετωπίσει κάποιος που θέλει να προωθήσει μια καινοτομία, είναι ο ίδιος του ο εαυτός. Δεν μπορεί να δεχθεί άμεσα ότι κάτι που σκέφτεται είναι καινοτόμο και στην ιδέα πανικοβάλλεται, επεσήμανε. Πρέπει να αφήσουμε τις ιδέες μας να «αναπνεύσουν», και στη συνέχεια να «τρέξουν» ώστε να δούμε και να συγκρίνουμε αποτελέσματα, είπε χαρακτηριστικά.\n« Καινοτομία είναι η διαδικασία μετατροπής μιας νέας ιδέας σε προιόν ή υπηρεσία που θα διατεθεί στην αγορά ή σε ανάπτυξη νέων και βελτιωμένων υπηρεσιών. Η καινοτομία είναι ο τρόπος που μια επιχείρηση κερδίζει και διατηρεί ένα ανταγωνιστικό πλεονέκτημα, μπορεί να είναι τόσο απλό και καθόλου σύνθετο, μπορεί να βρίσκεται στην καθημερινότητα μας. Δεν ταυτίζεται απαραιτήτως με κάποιο τεχνολογικό επίτευγμα, μπορεί όμως κάποιες φορές να προυποθέτει τη χρησιμοποίηση της τεχνολογίας.\nΑκόμη και οι κορυφαίοι πέφτουν έξω, θυμίζω ένα από τους ισχυρότερους άντρες του Χόλιγουντ που το 1927 είπε: «Ποιος στην ευχή θέλει να ακούει τους ηθοποιούς να μιλούν;».\nΉ τον Ντιούαρντ, τον επίτροπο για τις πατέντες: «Ότι μπορεί να εφευρεθεί, εφευρέθηκε». Ή τον πρόεδρο της ΙΒΜ το 1943, που είπε: « Υπάρχει μια παγκόσμια αγορά για περίπου πέντε υπολογιστές.\nΓιατί, τώρα, κάποιος θέλει να δημιουργήσει μια δική του επιχείρηση; Σε έρευνα που διενεργήσαμε, κάποιοι απάντησαν επειδή δεν ήθελαν να είναι υπάλληλοι, κρατικοί ή ιδιωτικοί. Κάποιοι επειδή είπαν ότι η δική τους επιχείρηση τους δίνει ανεξαρτησία και αυτονομία κινήσεων. Την ίδια ώρα όμως, προβληματίζονται έντονα για το επιχειρηματικό ρίσκο το οποίο πρέπει να πάρουν. Κοινό στοιχείο αναφοράς των φοιτητών μου, είναι ότι τα θεσμικά και οικονομικά εμπόδια που υπάρχουν ως προς τη χρηματοδότηση της νεανικής επιχειρηματικότητας, είναι σημαντικοί αποτρεπτικοί παράγοντες. Μόνο μια μικρή ομάδα νέων μπαίνει στη διαδικασία να ψάξει τα προγράμματα επιχορηγήσεων της νεανικής επιχειρηματικότητας.\nΑναφορά στις συζητήσεις αυτές, έγινε και στον θεσμό της οικογένειας ως μια σημαντική στήριξη στο εγχείρημα των νέων. Οι πλείστοι συμμετέχοντες υποστήριξαν ότι εκείνοι οι νέοι που έχουν στήριξη οικονομική ή άλλη, όπως ακίνητη ιδιοκτησία, από την οικογένεια, μπορούν πιο εύκολα να δραστηριοποιηθούν επιχειρηματικά.\nΚάποιοι συμμετέχοντες στην έρευνα αυτή υποστήριξαν επίσης ότι αυτό που πραγματικά χρειάζεται στην επιχειρηματικότητα, είναι δύο πράγματα: Κεφάλαιο και ιδέα. Θα δούμε όμως τελικά ότι το κεφάλαιο δεν είναι το πιο σημαντικό, αυτό που στην ουσία χρειάζεται είναι η ιδέα, αλλά και οι ανθρωποώρες που χρειάζεται να διαθέσει κάποιος για να περάσει από την ιδέα στην πράξη.\nΌσον αφορά στα κίνητρα, οι νέοι θεωρούν ότι το κράτος πρέπει να προσφέρει περισσότερα για τα πρώτα επιχειρηματικά τους βήματα. Συζητήθηκε έντονα επίσης κατά πόσο θεωρούν ότι η τουρκική εισβολή στην Κύπρο, επηρέασε την επιχειρηματικότητα και σε ποιο βαθμό. Οι πλείστοι θεωρούν ότι επηρέασε αρνητικά, αφού χάθηκαν, πχ, εδάφη που θα μπορούσαν να χρησιμοποιηθούν στον πρωτογενή τομέα.\nΑρνητικοί ήταν επίσης στο άνοιγμα των οδοφραγμάτων, όμως ανέφεραν ότι η επιχειρηματικότητα θα ενισχυθεί πραγματικά μόνο με την επανένωση του νησιού.\nΈμφαση δόθηκε επίσης στο αν τα πανεπιστήμια διαδραματίζουν ρόλο στην επιχειρηματικότητα και την καινοτομία και αν δίνουν τα απαραίτητα γνωστικά εφόδια στους νέους. Απάντησαν οι νέοι ότι τα ιδρύματα αυτά δίνουν γνώση, αλλά αυτό που απαιτείται στη συνέχεια είναι η εμπειρία. Για αυτό και το Πανεπιστήμιο Νεάπολις αποφάσισε φέτος να εντάξει μαθήματα πρακτικής στο πρόγραμμα του.\nΟι περισσότεροι νέοι συμμετέχοντες στην έρευνα και συζητήσεις, δεν γνώριζαν εις βάθος τις επιχειρηματικές πτυχές της έννοιας της καινοτομίας. Γνώριζαν όμως τη σημαντικότητα της καινοτομίας στην επιχειρηματικότητα.\nΣτην έρευνα αναλύθηκαν και άλλοι παράγοντες, για παράδειγμα ρωτήσαμε ποια είναι η γνώμη τους για τον ενθουσιασμό, αν είναι σημαντικός παράγοντας για το θέμα αυτό. Το 50% απάντησε θετικά, όπως και για την αποφασιστικότητα, την ανάληψη κινδύνων και το όραμα.\nΟι εταιρείες που επιδιώκουν την κερδοφόρο ανάπτυξη, έχουν από καιρό διαλέξει την οδό του σκληρού ανταγωνισμού, αναζητούν το συγκριτικό πλεονέκτημα και μάχονται να κατακτήσουν όσο το δυνατό πιο μεγάλο μερίδιο αγοράς. Ωστόσο, σήμερα στους συνωστισμένους οικονομικούς κλάδους, ο σκληρός ανταγωνισμός οδηγεί σε ένα «αιματοβαμμένο κόκκινο ωκεανό».\nΣε αντίθεση, οι «γαλάζιοι ωκεανοί» αποτελούν ανοιχτούς χώρους στην αγορά, όπου η ζήτηση δεν έχει ακόμη διαμορφωθεί και προσφέρονται ευκαιρίες για υψηλά κέρδη».\nΟ Κοσμήτορας της Σχολής Οικονομικών Επιστημών και Διοίκησης του Πανεπιστημίου Νεάπολις, Σπύρος Βλιάμος, τόνισε μιλώντας για το θέμα ότι οι πλείστοι νέοι φοβούνται τον εαυτό τους τον ίδιο, φοβούνται να ανοίξουν τα φτερά τους και να δημιουργήσουν κάτι.\n« Συνειδητοποιώντας αυτό, είπα ότι θα ασχοληθώ εγώ με την επιχειρηματικότητα, ώστε θεωρητικά να μπορέσω να εντοπίσω ποιο είναι το πρόβλημα που εμποδίζει τους ανθρώπους αυτούς να πάρουν πρωτοβουλίες», ανέφερε. « Με μια καλή χρηματοδότηση από την ΕΕ, έκανα μια έρευνα στα πλαίσια ενός δικτύου διδασκαλίας επιχειρηματικότητας σε 19 ευρωπαικά πανεπιστήμια. Διαπιστώσαμε πολλά πράγματα, ένα όμως είναι πολύ σημαντικό για τους θεσμούς που ασχολούμαστε και εδώ. Στο ερώτημα «τι σας εμποδίζει να κάμετε μια επιχείρηση», στην Ευρώπη μου είπαν ότι είναι το πρόβλημα του χαμένου χρόνου, ότι θα χάσουμε χρόνο. Στην Ελλάδα, η απάντηση ήταν εντελώς διαφορετική. Δεν ήταν ότι θα χάσουν χρόνο ή χρήμα, ήταν ότι η αποτυχία αποτελεί κοινωνικό στιγματισμό.\nΑυτό δεν συμβαίνει στις αναπτυγμένες επιχειρηματικά χώρες. Άρα, αυτός ο παράγοντας που πρέπει να μπει στην κουλτούρα μας και στα πανεπιστήμια μας, είναι η κατάσταση μυαλού, η επιχειρηματικότητα.\nΗ έρευνα αυτή δεν έχει γίνει ακόμη στην Κύπρο, προετοιμαζόμαστε όμως για να δώσουμε ερωτηματολόγια σε φοιτητές μας.\nΗ επιχειρηματικότητα ως αντικείμενο διδασκαλίας, δεν έχει μακρά παράδοση στις χώρες της Δυτικής Ευρώπης. Η πρώτη προσπάθεια έγινε στο Χάρβαρντ το 1940, αλλά η πραγματική του επέκταση στα πανεπιστήμια Ευρώπης και ΗΠΑ έγινε μετά το 1980. Αυτό οφείλεται στη μετατόπιση του ενδιαφέροντος της έρευνας στη μικρομεσαία οικογενειακή επιχείρηση, η οποία διαπιστωνόταν τότε ότι αποτελούσε τη ραχοκοκαλιά των υπό ανάπτυξη ή ανεπτυγμένων οικονομιών».\nΟ Παντελής Λεπτός, εκ των διευθυντικών στελεχών του Ομίλου Λεπτός, δηλώνει ότι σήμερα παρατηρούνται πάρα πολλές νέες και ενδιαφέρουσες ιδέες, που έχουν αλλάξει τον χάρτη των επιχειρήσεων. Η Κύπρος, τόνισε, έχει ανάγκη τη σύνδεση της καινοτομίας με την επιχειρηματικότητα και ανέφερε ότι η καινοτομία ενθαρρύνεται έντονα στην Πάφο, με ένα μεγάλο παράδειγμα το Airbnb το οποίο αλλάζει τον τρόπο λειτουργίας του τουρισμού.\n« Πρόκειται για μεγάλες αλλαγές που σπρώχνουν κυβερνήσεις και κοινοβούλια να αλλάξουν τους κανονισμούς, ώστε να μπορέσουν να χειριστούν τις νέες μεθόδους», σύμφωνα με τον κ. Λεπτό. « Η μεγάλη πρόκληση που έχουμε εμείς, είναι η διαφοροποίηση του πώς να κάνετε μια ιδέα να είναι επιτυχημένη και να έχει αξία. Πολλές φορές η καινοτομία βρίσκεται μέσα στο κλασικό ή το παραδοσιακό, να είναι μπροστά μας και να μην την βλέπουμε.\nΗ Πάφος από μόνη της έχει τα στοιχεία του τουρισμού στις ιστορικές της ρίζες. Ενέχει από μόνη της το στοιχείο της ποιότητας, έτσι ποιοτική τη βρήκαμε και το ίδιο ποιοτική πρέπει να την παραδώσουμε. Έχει την κουλτούρα, την ιστορία, τον πολιτισμό, το κλίμα. Και όλα αυτά, δημιουργούν από μόνα τους ιδέες και ευκαιρίες για προώθηση του τουρισμού και νέων καινοτόμων ιδεών.\nΣτην Πάφο επίσης, μεγάλο μέρος του πληθυσμού ασχολείται με τον κλάδο των ακινήτων, ένα κλάδο που τραυματίσθηκε σοβαρά κατά την οικονομική κρίση. Χρειαζόταν ένα σοκ και καινοτομία για να επανεκκινήσει ο κλάδος. Καταφέραμε με μια σειρά αποφάσεων να φέρουμε νέους πελάτες και μάλιστα πρωτοφανούς οικονομικού πλαισίου.\nΆρα δημιουργείται στην Κύπρο μια πολύ καλή βάση για να δημιουργηθεί εδώ μια βάση εξυπηρέτησης που να αναπτύξει περαιτέρω την Κύπρο επιχειρηματικά. Και η συμβουλή μου προς τους νέους επιχειρηματίες, είναι ότι πρέπει να είναι νέοι στο μυαλό, να πιστεύουν σε αυτό που κάνουν, να επιμένουν και να μην δέχονται ότι αυτό που σκέφτονται δεν μπορεί να γίνει».\nΤα ισχύοντα αναφορικά με την εμπλοκή και τις προσπάθειες της τοπικής αρχής Πάφου να καθιερώσει την πόλη ως κέντρο καινοτομίας στην Κύπρο, ανέλυσε στην ίδια εκδήλωση ο Δήμαρχος Πάφου.\nΟ Φαίδωνας Φαίδωνος επεσήμανε ότι αν το θελήσουμε θα επιτύχουμε σε αυτόν τον τομέα. « Με τα κατάλληλα κίνητρα, ευρισκόμενοι σε ένα στρατηγικό σημείο που γειτνιάζει με 250 εκατομμύρια Αράβων και ευρίσκεται στο μέσο μεταξύ Μέσης Ανατολής και Ευρώπης», έχουμε κάθε προοπτική με το μέρος μας», τόνισε. « Πρέπει να περάσουμε όμως από τη θεωρία στην πράξη. Η πόλη της Πάφου εδώ και ένα χρόνο άρχισε μια τεράστια προσπάθεια ώστε από την ολική επικράτηση των τομέων του τουρισμού και των κατασκευών, να δημιουργήσουμε ένα τρίτο πυλώνα με την εγκατάσταση επιχειρήσεων τεχνολογίας και καινοτομίας.\nΠρος την κατεύθυνση αυτή εργαζόμαστε και έχουν γίνει ήδη οι μελέτες. Θα μετατρέψουμε την Πάφο σε «έξυπνη πόλη» με την εφαρμογή της τεχνολογίας, την ψηφιοποίηση των πληροφοριών και άλλα. Τώρα, μένουν να γίνουν συγκεκριμένα μικρά και σταθερά, αλλά γρήγορα βήματα για να συμπληρώσουμε το παζλ της νέας τεχνολογίας. Έτσι, θα δούμε και στην Πάφο κάποια Ινστιτούτα Τεχνολογίας και Καινοτομίας για να προσελκύσουμε φοιτητές και από άλλες χώρες. Ήδη, τον επόμενο Φεβρουάριο ξεκινούμε με κάποια σεμινάρια με φοιτητές από Κύπρο, Ελλάδα, Ισραήλ, Ιορδανία και Αίγυπτο.\nΗ τεχνολογία θα δώσει τη λύση σε κάποια σημαντικά περιβαλλοντικά προβλήματα, άρα οφείλουμε να παρακολουθήσουμε τις καινοτομίες και για αυτό τον λόγο. Διαχρονικά, οι λαοί οι οποίοι επέζησαν στους αιώνες και επικράτησαν είναι όσοι παρακολουθούσαν τις καινοτομίες της κάθε εποχής.\nΛαμπρά μυαλά από τον τόπο μας υπάρχουν σε όλα τα μέρη του κόσμου. Στην Κύπρο και την Ελλάδα όμως, έχουμε το πρόβλημα ότι δεν δημιουργούμε το κατάλληλο περιβάλλον για να μπορέσουν οι άνθρωποι αυτοί να προσφέρουν και να αποδώσουν και στον τόπο τους ».\nΟ Πρύτανης του Πανεπιστημίου Νεάπολις, Παντελής Σκλιάς, επεσήμανε ότι το Νεάπολις βγαίνει μπροστά στην παραγωγή της γνώσης με την καθιέρωση μαθημάτων και κλάδων για τις νέες τεχνολογίες, την καινοτομία και τη ψηφιακή εποχή.\n« Η εξωστρέφεια και η κινητικότητα, όπως οι νέες ιδέες και η παραγωγή γνώσης, αποτελούν μέρος της δουλειάς η οποία τελικά καταλήγει σε αυτό που αποκαλούμε καινοτομία», κατέληξε.


Γκολ πρόκρισης ψάχνει στη Βιέννη απόψε ο Αρης | Άρθρα | Ελευθεροτυπία\nΟι Θεσσαλονικείς «ποντάρουν» πολύ στο καλό ξεκίνημα στον αγώνα, αφού θεωρούν ότι αν μπορέσουν είτε να σκοράρουν στην αρχή είτε να αποφύγουν γκολ των Αυστριακών θα έχουν βάσιμες ελπίδες για την πρόκριση. Κάτι που τόνισε ο Εκτορ Ραούλ Κούπερ στη χθεσινή συνέντευξη Τύπου που παραχωρήθηκε για τον αγώνα προσθέτοντας τη μεγάλη σημασία που θα έχει μία ενδεχόμενη πρόκριση για την ομάδα της Θεσσαλονίκης. «Πρέπει να ξεχάσουμε το πρώτο ματς. Ετσι κι αλλιώς το αποτέλεσμα του παιχνιδιού στη Θεσσαλονίκη δεν μας εξασφαλίζει. Ισως κάνουμε κάποιες αλλαγές στην ενδεκάδα, γιατί κάποια πράγματα δεν μου άρεσαν. Δεν θα μπούμε παθητικά στο ματς, αλλά θα κυνηγήσουμε ένα γκολ, καθώς, αν τα καταφέρουμε, τότε η Αούστρια θα πρέπει να πετύχει τρία για να μας αποκλείσει. Για τον Αρη, η πρόκριση στους ομίλους του Europa League έχει πολύ μεγάλη σημασία και θα κάνουμε τα πάντα για να την πάρουμε», είπε ο Αργεντινός προπονητής. Οι Αυστριακοί από την πλευρά τους θέλουν κι αυτοί το... γρήγορο γκολ. Ο προπονητής τους Καρλ Νταξαμπάχερ υποστήριξε πως: «Είναι ένα δύσκολο σκορ το 1-0, επειδή αν ο Αρης πετύχει ένα γκολ, εμείς πρέπει να πετύχουμε τρία. Αυτό κάνει πολύ δύσκολο το έργο μας. Ο Αρης είναι μία ελληνική ομάδα η οποία όμως δεν έχει ελληνικά χαρακτηριστικά. Εχει αρκετούς ξένους παίκτες και αγωνίζεται σε υψηλό επίπεδο». Ο Αρης αναμένεται να παραταχθεί με τους Σηφάκη, Νέτο, Μίσελ, Ρονάλντο, Λαζαρίδης, Ναφτί, Τόχα, Κόκε, Χαβίτο, Κάλβο, Ρουίζ ή Τσέζαρεκ, ενώ η Αούστρια με τους Λίντνερ, Βόρισεκ, Ντράγκοβιτς, Μαργκράιτερ, Σούτνερ, Κλάιν, Λίντλ, Χλίνκα, Μπαουμγκάρτλινγκερ, Γιουν ή Στάνκοβιτς, Λιντς. Στο πλευρό του ο Αρης θα έχει πάνω από 1.000 φίλους του που ταξίδεψαν οδικώς -οι περισσότεροι- από Θεσσαλονίκη, ενώ το «Φραντς Χορ» θα είναι κατάμεστο. Διαιτητής θα είναι ο Σουηδός Σταλχάμερ...


Γένος: 29 Μαρτίου 1931, Hellenthal, Γερμανία\nΗ μικρότερη από δύο κορίτσια, η Lore γεννήθηκε από Εβραίους γονείς σε ένα χωριό κοντά στα βελγικά σύνορα. Οι Heumann ζούσαν πάνω από το παντοπωλείο τους. Απέναντι από το δρόμο ζούσε ο παππούς της Lore, ο οποίος είχε άλογα και αγελάδες στο μεγάλο αχυρώνα του. Όταν η Lore ήταν ενός έτους, η οικογένειά της μετακόμισε στην πόλη του Λίπσταντ. Ο ποταμός Λίπε κυλούσε πέρα από το μεγάλο κήπο στο πίσω μέρος του σπιτιού τους.\n1933-39: Όταν η Lore ήταν 6, η οικογένειά της μετακόμισε στη γειτονική πόλη Bielefeld, όπου η Lore γράφτηκε στο δημόσιο σχολείο. Ένα χρόνο αργότερα, αυτή και η μεγαλύτερη αδελφή της, Margot, αποβλήθηκαν από το σχολείο. Μία μέρα ξαφνικά τις έδιωξαν από την τάξη. Χωρίς να μπορούν να καταλάβουν το λόγο, στέκονταν απ’ έξω και έκλαιγαν. Έπειτα περπάτησαν μέχρι το σπίτι. Μετά από αυτό, οι γονείς τους τις έστειλαν σε εβραϊκό σχολείο όπου είχαν δασκάλους τους οποίους είχαν επίσης διώξει από τα σχολεία οι Ναζί.\n1940-44: Λίγους μήνες αφού η Lore έκλεισε τα 11, εκτοπίστηκε μαζί με την οικογένειά της στο γκέτο του Τερεζίενσταντ στην Τσεχοσλοβακία. Όταν οι Heumanns έφτασαν στο σταθμό, τους συνάντησε η γιαγιά της Lore, αδυνατισμένη και εξασθενημένη, η οποία είχε εκτοπιστεί εκεί περίπου έξι μήνες νωρίτερα. Τους είπε ότι ο παππούς της Lore είχε πεθάνει λίγες εβδομάδες πριν από την πείνα. Στο γκέτο η Lore παρακολουθούσε τις τάξεις που οργάνωναν κρυφά Εβραίοι δάσκαλοι, αλλά δυσκολευόταν να συγκεντρωθεί επειδή σχεδόν πάντα πεινούσε.\nΗ δεκατριάχρονη Lore εκτοπίστηκε με την οικογένειά της στο Άουσβιτς τον Μάιο του 1944. Πιστεύεται ότι τόσο η ίδια όσο και η οικογένειά της έχασαν τη ζωή τους εκεί. Η αδελφή της, Margot, επιβίωσε του πολέμου.


Fantazio-Φαντάζιο – «Θα προστατευθούν άνεργοι και φτωχοί»\nfantazio 17/08/2013 Κοινωνία, Οικονομία\nΤη δυνατότητα να προχωρήσουν έστω και την τελευταία ώρα σε ρύθμιση των δανείων τους, προκειμένου να μη χάσουν το σπίτι τους, θα έχουν οι δανειολήπτες, με αφορμή την άρση του μέτρου προστασίας της πρώτης κατοικίας από τους… πλειστηριασμούς, από τις αρχές του 2014.\nΜάλιστα, όπως επισημαίνει στα «Παραπολιτικά» ο υπουργός Οικονομικών, Γιάννης Στουρνάρας, θα προστατευθούν άνεργοι και φτωχοί και όχι οι έχοντες περιουσία και οι “μπαταχτσήδες”.\nΗ πλήρης δήλωση του κ. Στουρνάρα έχει ως εξής: «Το θέμα είναι εξαιρετικά ευαίσθητο. Μελετούμε ένα σύστημα με πολύ μεγάλη κοινωνική ευαισθησία για εκείνους που δεν μπορούν να πληρώσουν, όπως ο άνεργος και ο φτωχός, που πρέπει να προστατευθούν. Αυτός όμως, που πήρε δάνειο και πλήρωσε μια – δυο δόσεις και μετά δεν το ξαναπλήρωσε ενώ διαθέτει περιουσία για να το αποπληρώσει, καταλαβαίνετε ότι δεν πρέπει να προστατευθεί. Αυτούς τους πληρώνουμε οι υπόλοιποι, το κοινωνικό σύνολο.\nΔιότι και οι τράπεζες, αν δεν εισπράξουν χρειάζονται παραπάνω κεφάλαια, που κάποιος πρέπει να τα βάλει.\nΣυμπερασματικά: Πρέπει να δούμε το θέμα με κοινωνική ευαισθησία αλλά από την άλλη πλευρά δεν θέλουμε να πάψει να υπάρχει η στεγαστική πίστη. Θα δημιουργηθεί μεγάλη κρίση αν οι τράπεζες σταματούν να δίνουν δάνεια για κατοικίες».


Η τόνωση της αγοράς στις προτεραιότητες του υπ. Ανάπτυξης - Ειδήσεις Newsit.gr\nNewsit / Πολιτική / Η τόνωση της αγοράς στις προτεραιότητες του υπ. Ανάπτυξης\nΗ τόνωση της αγοράς στις προτεραιότητες του υπ. Ανάπτυξης\nΔημοσιεύθηκε: 18.07.2012 | 17:09\nΤρεις παρεμβάσεις σχεδιάζει το υπουργείο Ανάπτυξης για την τόνωση της αγοράς...\nΣύμφωνα με έρευνα της Εθνικής Συνομοσπονδίας Ελληνικού Εμπορίου, σε δείγμα 3.000 επιχειρήσεων, επιχειρήσεις οι οποίες, το 2009, έκαναν τζίρο 450.000 ευρώ, σήμερα φυτοζωούν κάνοντας τζίρο 145.000 ευρώ, με τα λειτουργικά έξοδά τους να υπερβαίνουν αυτό το ποσό. Αυτά αναφέρθηκαν στη συνάντηση που είχε ο υπουργός Ανάπτυξης, Κ. Χατζηδάκης με το προεδρείο της Εθνικής Συνομοσπονδίας Ελληνικού Εμπορίου (ΕΣΕΕ).\nΟ υπουργός τόνισε ότι «το Δημόσιο, δυστυχώς, δεν μπορεί να δώσει λεφτά για την τόνωση της αγοράς, αλλά προτίθεται να προωθήσει δράσεις που θα αναστρέψουν το κλίμα». Σε αυτό το πλαίσιο, θα γίνει σύσκεψη με το υπουργείο Ναυτιλίας, την επόμενη Τρίτη, για να σχεδιαστούν οι δράσεις πάταξης του φαινομένου του παρεμπορίου στις πύλες εισόδου στα νησιά σε συνεργασία με το λιμενικό σώμα ενώ ταυτόχρονα θα ενταθούν οι έλεγχοι για την πάταξη του φαινομένου και στο χονδρεμπόριο και στα πεζοδρόμια. Η πάταξη του παρεμπορίου είναι ένα θέμα που χρειάζεται καλό συντονισμό, προκειμένου να μη στερείται η ελληνική οικονομία από 20 δισ. ευρώ, ετησίως, είπε.\nΣτο μεταξύ, γνωστοποιήθηκε ότι, μόλις τις προηγούμενες μέρες, υπεγράφη η σχετική απόφαση, βάση της οποίας στις μεγάλες πόλεις όλης της χώρας θα δημιουργηθούν, τους επόμενους μήνες, «Ανοικτά Εμπορικά Κέντρα», δίνοντας προστιθέμενη αξία στις εμπορικές περιοχές. Επιπλέον, ο κ. Χατζηδάκης ανακοίνωσε ότι ο τρίτος άξονας, στον οποίο θα κινηθεί το υπουργείο, είναι μια συνεργασία με τους τηλεοπτικούς σταθμούς, που έχουν προθυμοποιηθεί να συμβάλουν δωρεάν για την προβολή διαφημιστικών μηνυμάτων με στόχο να αλλάξει η ψυχολογία στην αγορά.\nΣτις δηλώσεις του, μετά τη συνάντηση, ο κ. Χατζηδάκης είπε: «Εξήγησα στους εκπροσώπους της ΕΣΕΕ ότι οι εποχές που περνάμε δεν είναι από τις συνηθισμένες και ότι δεν υπάρχουν περιθώρια για θαύματα, αλλά με σοβαρότητα και συνέπεια μπορούμε να κερδίσουμε τη χαμένη εμπιστοσύνη των αγορών και των επενδυτών. Η λέξη κλειδί για να πάει η χώρα μπροστά είναι «αξιοπιστία»».\nΕπανέλαβε δε ότι η ενεργοποίηση προγραμμάτων του ΕΣΠΑ, του Εθνικού Ταμείου Επιχειρηματικότητας και Ανάπτυξης (Ε.Τ.Ε.ΑΝ), η πληρωμή οφειλών του Δημοσίου προς τους επιχειρηματίες, είναι ζητήματα προτεραιότητας για το υπουργείο.\nΟ πρόεδρος της ΕΣΕΕ, Βασίλης Κορκίδης έδωσε υπόμνημα στον υπουργό με 15 προτάσεις για να «σταματήσει η επιδημία των λουκέτων», όπως είπε χαρακτηριστικά, μεταξύ των οποίων επαναλαμβάνονται αιτήματα όπως η διαμόρφωση ενός ενιαίου και δίκαιου φορολογικού συστήματος.\nΣε ερώτηση δημοσιογράφου σχετικά με το «χαράτσι» της ΔΕΗ, ο κ. Κορκίδης επανέλαβε τη θέση της ΕΣΕΕ ότι το Ειδικό Τέλος Ακινήτων δεν θα έπρεπε να πληρώνεται από ιδιοχρησιμοποιούμενα κτίρια για επαγγελματική στέγη.\nΠως θα »πέσει» χρήμα στην αγορά


"ΤΑΞΙΔΙ ΣΤΗ ΜΥΤΙΛΗΝΗ"\nΣήμερα εγκαινιάζω το κομμάτι του blog μας που θα είναι αφιερωμένο αποκλειστικά στα μέρη που ταξιδεύουμε και μας έχουν κερδίσει γαστρονομικά και όχι μόνο. Φυσικά δεν θα μπορούσε να υπάρξει καλύτερο ξεκίνημα από το ταξίδι στη Μυτιλήνη που πραγματικά έχω αγαπήσει σαν δεύτερη πατρίδα μου. Το εύρος των πραγμάτων που έχει να προσφέρει το νησί είναι τεράστιο και αφορά κάθε τομέα, πολιτιστικό, αρχιτεκτονικό και κυρίως γαστρονομικό. Όσοι έχετε ταξιδέψει στην όμορφη Λέσβο, σίγουρα θα έχετε τις καλύτερες εντυπώσεις από την φιλοξενία των κατοίκων της , αλλά το βέβαιο είναι ότι θα έχετε γευτεί την τεράστια ποικιλία μεζέδων και καλού ούζου, φυσικά, που έχει να προσφέρει το νησί. Πραγματικά ήταν πολύ δύσκολο για εμένα να ξεκινήσω να γράφω για την Μυτιλήνη, καθώς ο πλούτος των πραγμάτων που προσφέρει είναι τεράστιος, γι' αυτό και αποφάσισα να ξεκινήσω να περιγράφω τα μέρη που επισκέφτηκα τελευταία. Καθώς λοιπόν, επισκέπτομαι συχνά το νησί αυτό, το κομμάτι του blog που απευθύνεται στη Λέσβο θα εμπλουτίζετε συνεχώς.\nΗλιόκαπτο, φιλέτο κολιού πασπαλισμένο με αλάτι, πιπέρι και ρίγανη, ξεραμένο στον ήλιο. Το σερβίρουν ψητό στα κάρβουνα με λεμόνι και λάδι.


Ο Νίκος Βέρτης αποκάλυψε ότι θέλει να κάνει οικογένεια\n8-01-2020 | 17:09μμ\n«Προσωπικά ζητήματα, συζήτηση κομμένη». Μπορεί η ατάκα αυτή ν’ ανήκει δικαιωματικά στον «Σάκη τον υδραυλικό» του θρυλικού σίριαλ της Ελένης Μαβίλη «Λαβ Σόρρυ», ωστόσο έχει αποδειχτεί πως εκφράζει απόλυτα και τον Νίκο Βέρτη. Γι’ αυτό το γεγονός ότι ο δημοφιλής καλλιτέχνης αναφέρθηκε (επιτέλους!) στην προσωπική του ζωή στη διάρκεια τηλεοπτικής συνέντευξης που παραχώρησε στο «Ενώπιος Ενωπίω» με τον Νίκο Χατζηνικολάου έγινε αφορμή να κάνουν οι δηλώσεις του τον γύρο του διαδικτύου.\n«Προσωπική ζωή έχουμε όλοι. Κι εγώ είχα τις σχέσεις μου, αλλά προσπάθησα πάντα να το αποφεύγω. Να μην το διατυμπανίζω. Κάποιες φορές μπορεί να έτυχε… Προτιμώ ο κόσμος να με ξέρει για τη μουσική μου. Αν δώσω στη δημοσιότητα και τη ζωή μου, θα με μάθουν και από αυτό και θα το συζητούν περισσότερο (σ.σ.: από τη δουλειά του). Δεν ξέρω… Μου αρέσει το σπίτι μου να είναι δικό μου, κλειστό» εξήγησε ο τραγουδιστής και συνέχισε: «Είναι στόχος ζωής. Θα πρέπει όμως να έχω τη δύναμη να κάνω στην άκρη τη δουλειά μου» είπε ο Νίκος Βέρτης και συνέχισε: «Θέλω να κάνω οικογένεια και παιδιά και να είμαι εκεί. Θέλω να ζήσω τα παιδικά τους χρόνια. Δεν θέλω να λείπω όλη τη μέρα για δουλειά. Λείπω από το σπίτι μου 15-18 ώρες τη μέρα, κοιμάμαι μόνο 4-5 ώρες. Δεν είναι ωραίο κι αυτό, δεν μου αρέσει. Φεύγει ο χρόνος, έχεις δίκιο. Θα προσπαθήσω να γίνω καλός μπαμπάς. Θα είμαι λίγο αυστηρός».


Κατερίνα Σακελλαροπούλου: Έτος ελπίδας και ανάκαμψης το 2021 – Τι λέει στο Πρωτοχρονιάτικο μήνυμά της – dete | Eιδήσεις | Πάτρα | Δυτική Ελλάδα\nΔευτέρα, 18.01.2021, 11:13 πμ\n18 Ιανουαρίου, 2021 11:13 πμ\n31.12.2020 / 19:56\nΕισαγωγικώς η κ. Σακελλαροπούλου κάνει τον απολογισμό της χρονιάς που φεύγει: «To έτος που φεύγει επιφύλαξε δυσκολίες πολλές. Όχι μόνο στην πατρίδα μας, αλλά σε όλο τον πλανήτη, η πανδημία του κορονοϊού επισκίασε κάθε άλλο γεγονός. Οι κοινωνίες κλονίστηκαν και πενθούν.\nΤα χιλιάδες θύματα του ιού είναι ο πιο θλιβερός απολογισμός μας. Απώλειες στη σιωπή και τη μοναξιά, οι οποίες δεν βαρύνουν μόνο τους οικείους τους, αλλά τραυματίζουν συλλογικά τον λαό μας που τιμά την ανθρώπινη αξία και την ιερότητα της ζωής.\nΜια μάχη πολλές φορές άνιση, σε αντίξοες συνθήκες και ελλείψεις που καλύπτουν, στο μέτρο του δυνατού, οι αφανείς ήρωες της πανδημίας. Εκείνοι που διδάσκουν στην πράξη την αξία της αλληλεγγύης και της φροντίδας του άλλου. Αυτό είναι και το καθήκον όλων μας, όσο αναλογεί στον καθένα.\nΣτην αφύσικη συνθήκη της κοινωνικής απόστασης καλλιεργείται και μας δένει η πιο ζεστή ψυχική και υλική στήριξη, η αμέριστη συνδρομή σε αυτούς που έχουν ανάγκη. Αντιληφθήκαμε ξανά, στην πανδημία, πόσο ευάλωτοι είμαστε και πόσο εξαρτόμαστε ο ένας από τον άλλον. Και αυτό το βίωμα είναι η πολύτιμη αποσκευή μας για την επόμενη μέρα».\nΑπό εκεί και πέρα, «θωρακίζοντας την υγεία μας, κάνουμε το πρώτο και καθοριστικό βήμα για να ξανακερδίσουμε τις ζωές μας. Απομένουν, ωστόσο, πολλά και σημαντικά: προέχει η στήριξη αυτών που εκτέθηκαν περισσότερο στην κρίση και η διατήρηση της κοινωνικής συνοχής.\nΟ κορονοϊός δεν απείλησε μόνο τη ζωή και την υγεία μας. Διεύρυνε τις ανισότητες και επέφερε νέα ύφεση στην οικονομία. Η χώρα μας, όμως, δεν αντέχει άλλη μια οικονομική περιπέτεια. Οι δημόσιες πολιτικές, εθνικές και ευρωπαϊκές, οφείλουν να είναι επανορθωτικές και σύμφωνες με τις αρχές της δικαιοσύνης, ώστε οι πληγές της πανδημίας γρήγορα να επουλωθούν».


Αρχική»Ημερολόγιο εκδηλώσεων»Χορευτικό γαϊτανάκι για το συσσίτιο της Μητρόπολης.\n15/07/2015 - 15/07/2015 20:30\nΟπως αναφέρεται στο σχετικό δελτίο Tύπου της Μητρόπολης «Τώρα περισσότερο από ποτέ πρέπει να ενώσουμε τις δυνάμεις μας. Σκεφτείτε μόνο ότι ο φόβος που νοιώθουμε όλοι σήμερα είναι ο ίδιος φόβος που πολλοί συνάνθρωποί μας νοιώθουν εδώ και χρόνια όταν έχασαν ακόμα και το δικαίωμα στο φαγητό. Η Ιερά Μητρόπολή μας συνεχίζει τον αγώνα εναντίον στην κρίση και διοργανώνει την ετήσια συναυλία ενίσχυσης των συσσιτίων την Τετάρτη 15 Ιουλίου στο Θέατρο της Ανατολικής Τάφρου. Η κρητική λύρα θα συνοδεύσει μουσικά τις φιγούρες των χανιώτικων χορευτικών συλλόγων που γίνονται ένα γαϊτανάκι συμπαράστασης στον αγώνα να συνεχίσουν να λαμβάνουν το φαγητό τους οι οικογένειες που το έχουν ανάγκη! Σας περιμένουμε!».\nΕίσοδος ελεύθερη (συλλογή τροφίμων προαιρετικά και παρουσία κυτίου προαιρετικής προσφοράς).\n«Στόλισε κι εσύ το Δημαρχείο μας»: Με ζωγραφιές και φωτογραφίες από μικρούς μαθητές, ο χριστουγεννιάτικος στολισμός στο Δημαρχείο Χανίων\nΠαρουσιάσεις για τη σωματική άσκηση, την κίνηση και την ευεξία: Από το Γραφείο Αθλητισμού του Δήμου Χανίων\nΣυνεδρίαση Δημοτικού Συμβουλίου Χανίων με τηλεδιάσκεψη: Στις 17/11/2020


Εθνικό Εμπορικό Κέντρο (The Mall) (Ουάσινγκτον, Περιφέρεια της Κολούμπια) - Κριτικές\nΕθνικό Εμπορικό Κέντρο (The Mall): Εστιατόρια στην περιοχή\nΔραστηριότητες κοντά σε: Εθνικό Εμπορικό Κέντρο (The Mall)\nΕθνικό Εμπορικό Κέντρο (The Mall), Ουάσινγκτον - Κριτικές\nΕθνικό Εμπορικό Κέντρο (The Mall)National Mall\nΝο 23 από 478 δραστηριότητες - Ουάσινγκτον\nΙστορικές περιοχές για πεζοπορία, Πάρκα, Μνημεία και αξιοθέατα, Φύση και πάρκα\nConstitution Ave NW, Ουάσινγκτον, DC 20565\nΌλες οι φωτογραφίες (2.663)\n“Αξίζει να το δεις!”\nΕίναι κάτι που πρέπει να δει κανείς! δεν είναι μόνο η ομορφιά των κτιρίων αλλά και το αίσθημα που... διαβάστε περισσότερα\n“Όλα με μια βόλτα !”\nΔεν θα μπορούσα να γράψω όλα τα αξιοθέατα ένα προς ένα. Περιέχει τα πάντα, μπορείς εύκολα να το... διαβάστε περισσότερα\nΔιαβάστε και τις 6.805 κριτικές\nΓράψτε μια κριτικήΚριτικές (6.805)\nmartha_ig Ηγουμενίτσα, Ελλάδα\nΕίναι κάτι που πρέπει να δει κανείς! δεν είναι μόνο η ομορφιά των κτιρίων αλλά και το αίσθημα που έχει κανείς όταν βρίσκεται εκεί! Μια περιοχή γεμάτη πανέμορφα κτίρια, μουσεία!\nΚάντε μια ερώτηση για το Εθνικό Εμπορικό Κέντρο (The Mall)\nΌλα με μια βόλτα !\nΔεν θα μπορούσα να γράψω όλα τα αξιοθέατα ένα προς ένα. Περιέχει τα πάντα, μπορείς εύκολα να το κάνεις περπατώντας σε περίπου 3 ώρες χαλαρά και όμορφα. Είναι μια σειρά από τα πιο σημαντικά αξιοθέατα τα οποία όμως είναι ΟΛΑ με δωρεάν είσοδο.\nΔεν θα γράψω για το κάθε ένα μνημείο ξεχωριστά γιατί το θεωρώ χαζό! Το National Mall είναι κάτι το τρομερό, που αξίζει να το δείτε όλο!τα μουσεία, το Καπιτώλιο, το λευκό οικο, ολα τα μνημεία των προέδρων καθώς και τα μνημεία από τους πεσόντες σε...Περισσότερα\nIoannisPapadakis Θεσσαλονίκη, Ελλάδα\nΕιναι μια περιοχή αρκετά μεγάλη που περιλαμβάνει μουσεία και μνημεία.πολυ προσεγμένα ,πολυ όμορφα και ολα δωρεάν\nΗ καρδιά των ΗΠΑ\nΕίναι το μέρος από μόνο του ένα γιγάντιο μνημείο και με πολλά μουσεία εκεί στην περιοχή. Αν έχετε όλη την μέρα στην διάθεση σας ξοδέψτε την σε όλο αυτό το τεράστιο μνημείο και τα μουσεία του.\nLoisGR Θεσσαλονίκη, Ελλάδα\nΕΙΝΑΙ "ΤΟ" ΑΞΙΟΘΕΑΤΟ\nΔε νοειται επισκεψη στην Ουασιγκτον χωρις επισκεψη στο Σμιθσονιαν. Πολλα μουσεια, κυβερνητικα κτιρια παρκα ΟΛΑ ΔΩΡΕΑΝ\nskvx Θεσσαλονίκη, Ελλάδα\nΔεν ειναι εμπορικο κεντρο με την εννοια που ξερουμε αλλα ενα τεραστιο παρκο ,γεματο πρασινο με λιμνουλες πεντακαθαρο με πολλα μνημεια\nSATravelers13 Σαν Αντόνιο, Τέξας\njadelmaamary Byblos, Λίβανος\nΛάβετε γρήγορα απαντήσεις από το προσωπικό του Εθνικό Εμπορικό Κέντρο (The Mall) και από προηγούμενους επισκέπτες.


Ναυτία στην εγκυμοσύνη: τα 6 tips της ειδικού για να ανακουφιστείς\nΗ ναυτία στην εγκυμοσύνη συχνά αποδίδεται με τον όρο πρωινή αδιαθεσία (morning sickness), ωστόσο μόνο πρωινή δεν είναι. Όσες την έχετε βιώσει, θα γνωρίζετε από πρώτο χέρι πως εμφανίζεται καθ’ όλη τη διάρκεια της ημέρας, καθώς και ότι είναι ένα από τα πιο ενοχλητικά συμπτώματα στην εγκυμοσύνη. Πέραν από ενοχλητικό, το λες και σύνηθες σύμπτωμα μιας και ταλαιπωρεί το 70-80% των εγκύων.\nΑν και δεν έχει αιτιολογηθεί πλήρως ο λόγος για τον οποίο εμφανίζεται η ναυτία στην εγκυμοσύνη, φαίνεται να σχετίζεται με την αυξημένη έκκριση των ορμονών της εγκυμοσύνης (β-χοριακή γοναδοτροπίνη, προγεστερόνη), καθώς τα πιο έντονα συμπτώματα της ναυτίας συμπίπτουν με τις υψηλότερες τιμές αυτών των ορμονών στο αίμα, δηλαδή γύρω στις 9-16 εβδομάδες.\nΝαυτία στην εγκυμοσύνη: Τα tips για να μειώσεις τα ενοχλητικά συμπτώματα\nΑν και πολλές φορές η κατανάλωση οποιουδήποτε τροφίμου φαίνεται αδύνατη λόγω της έντονης ναυτίας, θα πρέπει να αποφεύγεται η πλήρης αποχή από τροφές, καθώς το άδειο στομάχι είναι πιο πιθανό να οδηγήσει σε επεισόδια εμέτων, εξαιτίας των αυξημένων γαστρικών υγρών. Από την άλλη, μεγάλα γεύματα απαιτούν περισσότερο χρόνο πέψης. Τα μικρά και τακτικά γεύματα είναι η καλύτερη λύση.\nΗ κατανάλωση αμυλούχων τροφών όπως φρυγανιές, κρακεράκια ή παξιμαδάκια, ιδιαίτερα τις πρωινές ώρες, μπορεί να βελτιώσει το αίσθημα ναυτίας. Ακόμα, συστήνεται η αποφυγή τροφών ή λαχανικών με έντονη μυρωδιά, λιπαρών ή τηγανητών τροφίμων και καυτερών.\nΤα ανθρακούχα ροφήματα μπορεί να μειώσουν το αίσθημα ναυτίας που σε ταλαιπωρεί. Προτίμησε ανθρακούχο νερό με λεμόνι, μαστιχόνερο ή νερό με άρωμα φρούτων (fruit-infused water), μιας και είναι επιλογές χωρίς πρόσθετη ζάχαρη.\nΑποφυγή έντονων οσμών\nΤο να αποφεύγουμε να βρισκόμαστε στο χώρο την κουζίνας όταν ετοιμάζεται το φαγητό ή να ζητήσουμε να ασχοληθεί κάποιος άλλος με το μαγείρεμα για λίγο καιρό μέχρι να βελτιωθούν τα συμπτώματα, αποτελεί επίσης άλλο ένα μέτρο για να μειωθεί η ναυτία. Επιπλέον, τα ζεστά φαγητά έχουν πιο έντονες μυρωδιές, οπότε προτείνεται η κατανάλωση κρύων γευμάτων ή σε θερμοκρασία δωματίου.\nΠολλές φορές τα συμπληρώματα που χορηγούνται στην εγκυμοσύνη αποτελούν έναν επιπλέον παράγοντα που συνδέεται με τη ναυτία και τον έμετο. Καλό θα ήταν να γίνει συζήτηση με τον γυναικολόγο για αλλαγή των σκευασμάτων (αν αυτά ενοχλούν). Επίσης, συστήνεται τελευταία η χορήγηση συμπληρώματος βιταμίνης Β6 για αντιμετώπιση των συμπτωμάτων.\nΟι έρευνες μέχρι στιγμής δείχνουν ότι η κατανάλωση ginger (ως τροφή ή με τη μορφή συμπληρώματος), βελτιώνει το αίσθημα ναυτίας, χωρίς να συνοδεύεται από ανεπιθύμητες ενέργειες για τη μητέρα ή το έμβρυο.\nΗ κάθε γυναίκα θα βιώσει εντελώς διαφορετικά τη ναυτία στην εγκυμοσύνη και δυστυχώς σε κάποιες περιπτώσεις μπορεί να παραμείνει για μεγαλύτερο χρονικό διάστημα από το σύνηθες. Εάν συνοδεύεται από πολλά επεισόδια εμέτων θα πρέπει να επικοινωνήσεις άμεσα με τον γυναικολόγο σου, ο οποίος θα κρίνει αν απαιτείται εισαγωγή στο νοσοκομείο για την αποφυγή αφυδάτωσης.\nΕυχαριστούμε την Ιωάννα Αγγουράκη, MSc Διαιτολόγο – Διατροφολόγο, με Μεταπτυχιακό Δίπλωμα Ειδίκευσης στη Διατροφή και Δημόσια Υγεία και εξειδίκευση στη βρεφική και παιδική διατροφή


Ξεφτίλα... | QUEEN68.gr - Η Βασίλισσα παίζει εδώ /* Custom Cookies Notification Dark */\nPanagiotis Michos Τετάρτη, Μαΐου 20, 2015 Επεξεργασία Άρθρου\nΤο Διοικητικό Συμβούλιο της ΚΑΕ ΑΕΚ συνήλθε την Τετάρτη (20/5) με αποκλειστικό θέμα τα όσα συνέβησαν στην αναμέτρηση΄Αρη - ΑΕΚ και ανακο...\nΤο Διοικητικό Συμβούλιο της ΚΑΕ ΑΕΚ συνήλθε την Τετάρτη (20/5) με αποκλειστικό θέμα τα όσα συνέβησαν στην αναμέτρηση΄Αρη - ΑΕΚ και ανακοινώνει:\nH διοίκηση της ΑΕΚ ξεκίνησε ήδη τον σχεδιασμό της νέας περιόδου. Η διοίκηση της ΑΕΚ συνεχίζει απρόσκοπτα την προσπάθειά της για την επιστροφή της «Βασίλισσας» στην κορυφή του ελληνικού και του ευρωπαϊκού μπάσκετ. Η διοίκηση της ΑΕΚ δεν πρόκειται να επηρεαστεί από πρόσκαιρες εξωαγωνιστικές αντιξοότητες.\nΗ διοίκηση της ΑΕΚ τιμά και σέβεται τους θεσμούς και το έχει αποδείξει κατά κόρον. Η διοίκηση της ΑΕΚ δεν πρόκειται να μείνει, όμως, σιωπηλή απέναντι στα φαινόμενα βίας, μάρτυρες των οποίων γίναμε όλοι στην Θεσσαλονίκη.\nΗ ΑΕΚ έχει δείξει δείγματα αθλητικού πολιτισμού, και ως διοίκηση, αλλά και ως κόσμος της, αφού το παραμικρό δεν συνέβη φέτος στο ΟΑΚΑ, και προς αυτή την κατεύθυνση θα συνεχίσει να κινείται. Η ΑΕΚ έχει ως προτεραιότητα την ευταξία και την αξιοπρέπεια στο ελληνικό Πρωτάθλημα και θα γίνει μπροστάρης στον επαναπροσδιορισμό της ταυτότητας και στην αναβάθμιση της BasketLeague.\nΕίμαστε υποχρεωμένοι να καταγγείλουμε την «φιλοξενία» των διοικούντων τον Άρη, οι οποίοι δεν έδειξαν την παραμικρή ευαισθησία, ακόμη κι όταν η αποστολή της ΑΕΚ και οι παράγοντές της προπηλακίστηκαν στο σημείο της προσωρινής διακοπής του αγώνα. Η αποστολή και οι παράγοντες της ΑΕΚ αφέθηκαν στην μοίρα τους, γεγονός πρωτοφανές για τα δεδομένα του ανθρώπινου πολιτισμού.\nΗ διοίκηση της ΑΕΚ σεβόμενη τους θεσμούς, έθεσε σε δεύτερη μοίρα το συμφέρον της και δεν κατέθεσε ένσταση, όπως θα μπορούσε, στην χθεσινή αναμέτρηση, προκειμένου να μην διασαλεύσει περαιτέρω την ομαλή διεξαγωγή του Πρωταθλήματος, αλλά και επειδή από φιλοσοφία της δεν διεκδικεί αγώνες της στα χαρτιά.\nΌλη η Ελλάδα είδε ότι όλα όσα συνέβησαν στο Αλεξάνδρειο Μέλαθρο ήταν προϊόν διατεταγμένης υπηρεσίας. Η ΑΕΚ δεν έχασε, γιατί μετά την διακοπή, αγώνας δεν έγινε. ‘Οσο παιζόταν μπάσκετ η ΑΕΚ κέρδιζε. Μετά την διακοπή αυτό, που ήταν βασική προτεραιότητα για τους παίκτες μας ήταν η διασφάλιση της σωματικής τους ακεραιότητας. Όποιος γνωρίζει από αθλητισμό αντιλαμβάνεται τι σημαίνει αυτό για την διεξαγωγή μιας αναμέτρησης. Ο Άρης κάλυψε για άλλη μια φορά τις αγωνιστικές και διοικητικές του αδυναμίες με τραμπουκισμούς, ύβρεις και γενικότερα με κλίμα τρομοκρατίας.\nΗ ΑΕΚ δεν πρόκειται βέβαια να ακολουθήσει τον ολισθηρό δρόμο του Άρη, ο οποίος έχει μεν παρελθόν, αλλά έχει αβέβαιο μέλλον. Εξάλλου, οι οπαδοί της ΑΕΚ δεν τρώνε… κουτόχορτο. Η ΑΕΚ θα συνεχίσει να επενδύει σε συναίσθημα, σε υψηλά ιδανικά, σε παίκτες κλάσης Ευρωλίγκας και σε στόχους με ευρωπαϊκό προσανατολισμό.\nΗ ΑΕΚ προτίθεται να ζητήσει την παρέμβαση του Υφυπουργού Αθλητισμού, Σταύρου Κοντονή, την ευαισθησία του οποίου σε θέματα εξάλειψης της βίας, γνωρίζουμε.\nΗ ΑΕΚ θα ζητήσει τον λόγο από τον ΕΣΑΚΕ, η διοίκηση του οποίου ανέχεται τέτοια φαινόμενα, ενώ προτίθεται να κάνει παράσταση στην συνεδρίαση της Πέμπτης (13:00, 21/5) στην Λίγκα.\nΚαταγγέλλουμε όλους όσοι επιδόθηκαν σε εμετικά συνθήματα κατά της μητέρας του οπαδού της ΑΕΚ, Νίκου Ξηροκώστα, ο οποίος προ ετών είχε τραυματιστεί σε αγώνα με τον Άρη στο «Χαριλάου», με τις γνωστές συνέπειες για την σωματική του ακεραιότητα. Η διοίκηση του Άρη και σ’ αυτή την περίπτωση ήταν απούσα. Πρόκειται τελικά για τον ορισμό της ξεφτίλας.\nQUEEN68.gr - Η Βασίλισσα παίζει εδώ: Ξεφτίλα...


Γιατί γεννήθηκα Παρθένος; - News365.eu\nHome Ειδήσεις Ελλάδα Γιατί γεννήθηκα Παρθένος;\nΓιατί γεννήθηκα Παρθένος;\non: Σεπτέμβριος 03, 2014 In: Ελλάδα, Ζωδια, ΨυχαγωγίαTags: ΠαρθένοςNo Comments\nΓιατί σε αυτή τη ζωή τίποτα δεν γίνεται τυχαία…\nΣτο ζώδιο της Παρθένου ανήκεις αν έχεις γεννηθείς μεταξύ 23 Αυγούστου και 22 Σεπτεμβρίου. Είναι το έκτο ζώδιο του ζωδιακού, είναι μεταβλητό, γήινο και κυβερνήτης του θεωρείται ο Ερμής, ο πλανήτης της μάθησης και της γνώσης. Συμβολίζει την υγεία ενώ Παρθένος σημαίνει αγνός, καθαρός, που δεν περιέχει στοιχεία που νοθεύουν την καλή του ποιότητα.\nΟ δια βίου στόχος σου\nΔεν υπάρχει καλύτερο αγαθό από την υγεία και εσύ ως Παρθένος που την εκπροσωπείς έχεις γεννηθεί με την ευλογία να μπορείς να την δημιουργείς. Ο ρόλος σου στη γη είναι να είσαι δημιουργός υγείας με μια ευρύτερη έννοια. Στην εργασία, στις σχέσεις και σε κάθε δραστηριότητά σου ο ρόλος σου είναι να φροντίσεις για την καλή λειτουργία πραγμάτων, προσώπων και καταστάσεων ώστε να μπορέσουν να φτάσουν σε ένα επίπεδο πληρότητας και απόδοσης που η ασθένεια, η κακή λειτουργία και η λιγότερη εξέλιξη δεν επιτρέπουν.\nΗ άγνοια είναι η πηγή κάθε κακού και κάθε μορφή ασθένειας ή δυσλειτουργίας και για αυτό έχοντας κυβερνήτη σου τον Ερμή, τον πλανήτη της διανόησης αγαπάς να μαθαίνεις ενώ χάρη στη γήινη φύση σου που σου δίνει πρακτικό πνεύμα όσες γνώσεις αποκτάς μπορείς να τις εφαρμόζεις. Συγχρόνως, ο ρεαλισμός, η σχολαστικότητα, η μεθοδικότητα, η προνοητικότητα, η οργάνωση, ο προγραμματισμός και η συνέπεια σου δίνουν τη δυνατότητα να κρατάς κάθε τι σε όσο το δυνατόν πιο υγιές ώστε να μπορεί ανεμπόδιστα να φτάσει στην πλήρη θετική κατάστασή του.\nΈχεις ταλέντο στο να παρατηρείς κάθε τι που πάει στραβά, λαθεύει ή δεν λειτουργεί καλά τόσο στον εαυτό σου όσο και στους ανθρώπους και τις καταστάσεις γεγονός που εξυπηρετεί το σκοπό σου στη γη να συμβάλλεις στη βελτίωσή τους. Αν όμως οι πράξεις που θα εκδηλώσεις την ανάγκη καλυτέρευσής τους δεν συνοδεύονται από τις αρετές που πρεσβεύει το αντίθετο ζώδιο σου, οι Ιχθύες, όπως είναι η αγάπη, η ψυχική ικανοποίηση ή η εσωτερική γαλήνη θα είσαι επικριτικός, νευρικός, θα γίνεσαι αντιπαθής ακόμα και σε σένα τον ίδιο και θα υποφέρεις από άγχος.\nΤην αξία της υγιεινής ζωής, της διαιτητικής, της καλής σωματικής, πνευματικής και ψυχικής κατάστασης ή διάθεσης που επιτρέπει υψηλό βαθμό απόδοσης. Της εργασίας, της προπόνησης και της εξάσκησης, της εκπαίδευσης, των γραμμάτων, της λογοτεχνίας, των καλών βιβλίων και της νοητικής αναζωογόνησης. Την περίθαλψη, την θεραπεία, την επιδιόρθωση, την καθαριότητα και κάθε τι που επιτρέπει να μένει καθαρό χωρίς παθογόνα ή άχρηστα στοιχεία.\nΣκοπός της ζωής σου είναι αξιοποιώντας τις δυνατότητες σου, να βάλεις το δικό σου λιθαράκι για να αφήσεις τον κόσμο καλύτερο. Εξασκώντας το σώμα σου θα δυναμώνεις το πνεύμα σου, την υπ’ αριθμόν ένα ξεχωριστή ικανότητα που σου έχει δοθεί για να εκπληρώσεις τον προορισμό σου. Δυναμώνοντας το πνεύμα σου θα δίνεις λύσεις στα προβλήματα της καθημερινότητας σου, των σχέσεων σου και των ανθρώπων γύρω σου. Δίνοντας λύσεις που θα συντελούν στην καλή λειτουργία στο κάθε τι, θα εκπληρώνεις το γήινο σκοπό σου και την ψυχική σου εξέλιξη. Να θυμάσαι να είσαι σε αρμονία με τα όσα πρεσβεύει το αντίθετο ζώδιο σου οι Ιχθύες. Να μετράς την πρόοδό σου στη ζωή με βάση τις ανθρώπινες ζωές που επηρεάζεις θετικά και να αγαπάς ότι κάνεις και να κάνεις ότι αγαπάς, μόνο έτσι η ψυχή σου δεν θα νιώθει κενή και κάθε μέρα θα τη ζεις στην πλήρη πληρότητά της./Πηγή\nΝεφώσεις, βροχές και ισχυρές καταιγίδες